Газета Норма маслахатчи / 2016 год / № 22 / Воқеалар\nПойтахтимизда «Товарлар ва хизматлар экспорти – ҳаракат қилиш палласи!» бизнес-анжумани бўлиб ўтди, унда тажрибали халқаро экспертлар ўзбекистонлик тадбиркорлар билан муваффақиятли экспорт стратегиялари сирлари билан ўртоқлашдилар.\nУшбу учрашув рақобатбардош товарга эга бўлган маҳаллий ишлаб чиқарувчилар учун айниқса долзарб. Уни ташқи бозорга олиб чиқиш учун дастакларга эга бўлиш зарур.\nБизнес-анжуманда ташқи иқтисодий фаолият соҳасида катта тажрибага эга бўлган уч нафар эксперт сўзга чиқиб, янги компаниялар маҳсулоти экспортига доир амалий мисоллар келтирдилар.\nИчкийим ишлаб чиқаришга ихтисослашган Белоруссиянинг «Милавица» компанияси бош директори лавозимини 10 йилдан ортиқ вақт давомида эгаллаган Дмитрий Дичковскийнинг тақдимоти тўқимачилик маҳсулотларини ишлаб чиқарувчиларда қизиқиш уйғотди. У иштирокчиларга хусусийлаштиришдан тортиб жаҳон бренди юзага келгунга қадар компания босиб ўтган мураккаб, аммо қизиқарли йўл ҳақида сўзлаб берди. Нотиқ бизнес-модель ва кучли ишлаб чиқариш базасини яратиш, мураккаб ўтиш даврида яхши мутахассисларни сақлаб қолиш, маҳсулот ассортименти ва ўз чакана тармоғини кенгайтириш, жамоада мулкдорлик ҳиссини шакллантиришнинг муҳим жиҳатлари, шунингдек муваффақиятга эришишнинг жуда кўп усуллари ҳақида гапирди.\nМаркетинг, сотиш ва бошқарув масалалари бўйича россиялик маслаҳатчи Игорь Качалов интерактив шаклда «Сотувчи брендинг. Экспорт капиталини оширувчи янги технологиялар» маҳорат дарсини ўтказди. Унда экспорт бозори ҳажмини ва бренд экспортга сотилиши салоҳиятини баҳолаш зарурати; бугунги кундаги истеъмол трендлари, харидор қандай ўзгараётгани ва эртага қандай бўлиши ҳақида сўз юритилди. Нотиқ маърузаси якунида самарали ва муваффақиятсиз бренд ечимларига оид мисоллар келтирди.\nАвстриялик иқтисодчи ва мураббий Максимильян Фоедингер ўз тақдимотини ташқи бозорларга чиқиш масалаларига бағишлади. Эксперт Ўзбекистон тадбиркорларида қизиқиш уйғотиши мумкин бўлган бозорларни шарҳлади. Шунингдек у қайси бозорлар учун қандай маҳсулотлар жозибалироқ бўлишини англаш имконини берувчи маркетинг тадқиқотлари натижалари билан ўртоқлашди. Якунда М.Фоедингер бизнеснинг турли соҳалари учун экспорт стратегиялари ҳақида сўзлаб берди.\nУчрашув мунозара билан якунланди, унда иштирокчилар ва спикерлар Ўзбекистон шароитида халқаро тажрибани қўллаш имкониятларини муҳокама қилдилар.\nBe The Change Group компанияси бизнес-анжуман ташкилотчиси бўлиб чиқди. Унда бизнес эгалари, ўз маҳсулотини экспорт қилаётган корхоналар менежерлари ва мутахассислари қатнашдилар.\nШуни қайд этиш лозимки, бу каби таълим берувчи семинарлар жаҳон амалиётида кенг тарқалган. Улар чет эллик экспертлар тажрибаси билан танишиш, уларга саволлар бериш, ҳамкасблар, эҳтимол, рақобатчилар билан мулоқот қилиш, бозор тамойилларидан хабардор бўлиш имконини беради.


Норма маслахатчи / 2020 йил / № 15 / Ҳуқуқий маслаҳат\nҲужжат ҳуқуқни қўллаш амалиётидаги ҳар қандай зиддиятларни бартараф этишга қаратилган, бироқ, айрим шахслар билими етишмаслиги, хоҳиши йўқлиги сабабли ёки атайлаб унинг нормаларини нотўғри ва ўзича талқин қилиш орқали аҳолини чалғитишга уринмоқда. Мавзунинг муҳимлигини инобатга олган ҳолда, Адлия вазирлиги кўп бериладиган саволлар асосида жавоб-тушунтиришларни тайёрлади.\nБузилишга тушган кўп квартирали уйнинг ер участкаси учун ҳам компенсация тўланадими?\n– Қонунчиликда кўп квартирали уй тагидаги ер участкаси учун ундаги хонадон эгаларига қандайдир ҳуқуқлар тақдим этилиши назарда тутилмаган. Шунинг учун кўп қаватли уйлардаги хонадонлар эгалари бундай уйлар жойлашган ер участкаларига алоҳида ҳуқуқларга эга эмас. Шу муносабат билан мазкур ҳолатда ер участкасига бўлган ҳуқуқ алоҳида баҳолаш объекти ҳисобланмайди.\nБироқ, баҳоловчи қўп қаватли уй жойлашган ҳудудда кўчмас мулк бозорининг умумий тавсифини таҳлил қилиш ва уни баҳолаш вақтида қўп қаватли уй жойлашган жойни ҳисобга олади, бу эса ўз навбатида унинг баҳосига таъсир қилади. Шу тариқа, бир хил тавсифга (параметрларга) эга, бироқ хар хил туманда жойлашган хонадонларнинг нархи турлича бўлади.\nОлиб қўйилаётган ер участкасида жойлашган дарахтлар учун компенсация тўлаб бериладими?\n– Олиб қўйилаётган ер участкасида жойлашган кўчмас мулк объектлари учун компенсация тўлаб берилади. Кўчмас мулк объектлари нафақат ер участкалари, бино ва иморатлар (жумладан ер ости бинолари), балки кўп йиллик дарахтларни ҳам ўз ичига олади. Шу боис, ер участкаси олиб қўйилаётганда у ерда жойлашган кўп йиллик дарахтлар учун ҳам компенсация тўлаб берилади.\nДастлабки ҳисоб-китоб қиймати компенсация миқдорини белгилаш учун асос бўла оладими?\n– Йўқ. Дастлабки ҳисоб-китоб компенсация тўлаб бериш, шунингдек қурилиш ишлари билан боғлиқ келгусидаги харажатлар учун маблағ етарли эканини аниқлаш учун зарур. Кўчмас мулк объектининг бозор нархи баҳоловчилар томонидан қонунчиликка мувофиқ белгиланади. Шу билан бирга, кўчмас мулкдан ташқари қуйидаги харажатлар учун ҳам компенсация тўлаб берилади: транспорт харажатлари, уй-жойни вақтинчалик ижарага олиш, бой берилган фойда ва келишувга кўра бошқа харажатлар. Келишувга эришилмаган тақдирда, низолар суд тартибида ҳал этилади.\nҚандай қилиб ташаббускор мулкдорларни очиқ муҳокама ўтказилиши тўғрисида хабардор қилиш лозим?\n– Ёзма равишда. ОАВ ва Интернет орқали хабардор қилиш қўшимча чора ҳисобланиб, ташаббускорнинг мулкдорларни ёзма равишда хабардор қилишдан озод қилмайди.\nМулкдорларни очиқ муҳокама ўтказиш тўғрисида хабардор қилиш учун қандай муддатлар белгиланган, унда қандай масалалар муҳокама қилинади?\n– Очиқ муҳокама Қорақалпоғистон Республикаси Жўқорғи Кенгеси ёки тегишли Халқ депутатлари томонидан қарор қабул қилинган кундан бошлаб 20 кун давомида ўтказилиши керак. Бу муддат бузилса, материаллар умумий асосда такрор кўриб чиқилади. Ташаббускор Кенгаш томонидан очиқ муҳокама ўтказиш тўғрисида қарор қабул қилинган кундан бошлаб 2 кун давомида, бироқ уни ўтказишдан камида 7 кун олдин мулкдорларга ёзма хабарнома жўнатиши керак. Очиқ муҳокамада лойиҳанинг мақсадлари, истиқболлари ва шартлари муҳокама қилинади. Мулкдорлар лойиҳага доир таклифларни билдириш ҳуқуқига эга. Асослар бўлган тақдирда лойиҳа мазкур таклифларни ҳисобга олган ҳолда такомиллаштирилади.\nКенгаш ер участкасини инвестиция лойиҳасини амалга ошириш учун олиб қўйиш тўғрисида мулкдорлар розилигисиз қарор қабул қилиш ҳуқуқига эгами?\n– Йўқ, бундай қарор фақатгина барча мулкдорларнинг дастлабки розилиги бўлган тақдирда қабул қилинади. Кенгаш томонидан ер участкасини инвестиция лойиҳаларини амалга ошириш учун олиб қўйиш тўғрисидаги қарор қабул қилинишига фақатгина Президент ва Ҳукумат қарорлари асосида рухсат этилади.\nЛойиҳа материалларини ўрганиш муддатлари қандай?\n– Қурилиш объектлари лойиҳа материалларини қурилиш ва кадастр бўлимлари томонидан кўриб чиқиш муддати 5 иш кунини ташкил этади. Материалларни Кенгаш томонидан кўриб чиқиш муддатлари унинг регламенти билан белгиланади. Бунда Кенгаш қарори 1 кун муддатда ҳокимиятларга чоп этиш учун юборилиши лозим.\nНима учун мулкдорларнинг камида 75%ини ёзма розилиги бўлганда ва қолганлар билан келишувга эришилмаган тақдирда инвесторга кўчмас мулк объектини мажбурий равишда сотиб олиш ҳақида даъво билан судга мурожаат қилиш ҳуқуқи берилади?\n– Ҳар қандай инвестор ҳам бундай ҳуқуққа эга эмас ва у ўз-ўзидан юзага келмайди, у юзага келишидан олдин қатор чора-тадбирлар амалга оширилади.\nЕр участкасини инвестиция лойиҳаларини амалга ошириш учун олиб қўйиш тўғрисидаги қарор қабул қилинишига фақат Президент ва Ҳукумат қарорлари асосида рухсат этилади. Президент ва Ҳукумат қарорлари билан назарда тутилмаган лойиҳаларни амалга ошириш учун ер участкаларини олиб қўйишга йўл қўйилмайди.\nБундай қарор қабул қилинган тақдирда потенциал инвесторлар лойиҳаолди ҳужжатлар, тақдимот ва бошқа материалларни тайёрлайди ва уларни ҳокимиятга киритади. Ҳокимият уларни кўриб чиқиб, қурилиш ва кадастр органларига юборади, улар эса ўз навбатида тегишли хулоса бериб, мазкур ҳудуддаги кўчмас мулк объектлари рўйхатини тақдим этади.\nШундан кейин инвестор дастлабки ҳисоб-китобларни амалга оширади ва ҳокимиятга компенсация тўлаш ва қурилиш ишларини амалга ошириш учун етарли ресурслар мавжудлигини тақдим этади. Бунда дастлабки ҳисоб-китоб компенсациянинг якуний суммаси ҳисобланмайди. Компенсация миқдори баҳолаш ташкилоти томонидан қонунчиликка мувофиқ белгиланади.\nКейинги босқичда ҳокимият материалларни кўриб чиқиш учун Кенгашга юборади. Кенгаш йиғилишда материалларни кўриб чиқиб, тегишли қарор қабул қилади. Бунда йиғилишда мажбурий равишда қуйидаги масалалар кўриб чиқилади:\n♦ инвестиция лойиҳаларининг маълум бир ҳудуддаги фуқароларнинг уй-жой ва яшаш шароитларини яхшилаш, шунингдек ҳудуддаги аксарият аҳолининг фикрини ҳисобга олган ҳолда инфратузилма ва ижтимоий-иқтисодий аҳамиятга молик объектларни қуришга йўналтирилганлиги;\n♦ биринчи навбатда эскирган ва авария ҳолатидаги уй-жой фонди объектлари, жумладан фойдаланилмаётган объектлар томонидан эгаллаб турилган ер участкаларини олиб қўйиш (маданий мерос объектлари бундан мустасно).\nОчиқ муҳокама ўтказишга Кенгаш томонидан очиқ муҳокама ўтказиш тўғрисидаги қарор қабул қилингандан сўнггина рухсат этилади, бошқа ҳолларда очиқ муҳокама ўтказиш ноқонуний ҳисобланади. Очиқ муҳокамада инвестор мулкдорларнинг дастлабки розилигини олиши шарт. Фақат шундан сўнггина Кенгаш ер участкасини олиб қўйиш ҳақида қарор қабул қилади ва компенсация тўлаш ва келишув тузиш жараёни бошлаб юборилади.\nИнвестор компенсация масаласини мутлақо барча мулкдорлар билан муҳокама қилиб олиши керак, яъни низоли вазиятлар юзага келмаслиги ҳам мумкин. Агар инвестор мулкдорларнинг камида 75%и билан келишув тузган (розилик олган) бўлсаю, уларнинг 25%и ёки ундан камроғи билан келиша олмаган бўлса, у судга мурожаат қилиши мумкин. Мазкур норма мулкдорларнинг бу қисми бозор нархида компенсация тўлаб бериш шарти билан дастлабки розилик бергани ва унинг асосида Кенгаш томонидан ер участкасини олиб қўйиш ҳақида қарор қабул қилинганлигини ҳисобга олган ҳолда киритилган.\nМазкур ҳолатда нафақат инвестор ҳуқуқи, балки келишув тузилган ёки розилиги олинган мулкдорларнинг аксарият қисмининг ҳуқуқ ва манфаатлари ҳам ҳисобга олинади. Бундан ташқари, муҳокама қилинаётган норма мулкдорларнинг мулк ҳуқуқидан маҳрум этмайди, бу масала суд тартибида кўриб чиқилади. Шунинг учун мазкур нормани қонунчиликка хилоф деб ҳисоблаш учун асос йўқ.\nВазирлар Маҳкамасининг 2019 йил 16 ноябрдаги 911-сон қарори талаблари ҳокимларнинг 2020 йил 1 январгача қабул қилинган қарорларига ҳам татбиқ қилинадими?\n– «Норматив-ҳуқуқий ҳужжатлар тўғрисида»ги Қонунга мувофиқ, норматив-ҳуқуқий ҳужжатлар орқага қайтиш кучига эга эмас ва улар амалга киритилганидан кейин юзага келган ижтимоий муносабатларга нисбатан татбиқ этилади. Яъни янги қарорнинг норма ва талаблари олиб қўйиш ҳақида тегишли қарор қабул қилиб бўлинган ерларга нисбатан қўлланилмайди.\nШунга ўхшаш ҳолатларда ер участкасини олиб қўйиш расмий ва юридик таомил сифатида якунига етган, шу муносабат билан тегишли қарор қабул қилинган вақтда амал қилган нормалар ўз кучини сақлаб қолади. Қабул қилинган қарорлар асослилиги ва қонунийлигини ҳуқуқий жиҳатдан баҳолаш асносида ҳам шу тартиб амал қилади.\nБарча ҳолларда ҳам ер участкаларини давлат ва жамоат эҳтиёжлари учун олиб қўйиш керакми?\n– Йўқ, шарт эмас. Бунинг учун бўш ер участкалари ҳам тақдим этилиши мумкин (ВМнинг 28.01.2019 йилдаги 63-сон қарори). Бироқ, маълум бир ҳудуднинг бош режаси ва ривожлантириш истиқболлари, стратегик муҳимлиги ва бошқа омиллардан келиб чиқиб банд бўлган ер участкасини олиб қўйиш зарурати юзага келиши мумкин.\nБундай ҳолатда аввал фойдаланилмаётган объектлар ёки эскирган ва авария ҳолатидаги уй-жой фонди объектлари томонидан эгалланган ер участкалари, кейин эса у ёки бу шахслар ихтиёридаги бошқа ер участкалари кўриб чиқилади.\nПрезидентнинг 2018 йил 1 августдаги «Ўзбекистон Республикасида инвестиция муҳитини тубдан яхшилаш чора-тадбирлари тўғрисида»ги ПФ–5495-сон Фармонига мувофиқ ер участкаларини давлат ва жамоат эҳтиёжлари учун олиб қўйишга йўл қўйиладиган ҳолатлар санаб ўтилган:\n♦ мудофаа ва давлат хавфсизлиги, муҳофаза этиладиган табиий ҳудудлар эҳтиёжлари, эркин иқтисодий зоналарни ташкил қилиш ва уларнинг фаолият юритиши учун ерларни тақдим этиш;\n♦ халқаро шартномалардан келиб чиқадиган мажбуриятларни бажариш;\n♦ фойдали қазилмалар конларини аниқлаш ва қазиб чиқариш;\n♦ автомобиль ва темир йўллари, аэропортлар, аэродромлар, аэронавигация объектлари ва авиатехника марказлари, темир йўл транспорти объектлари, кўприклар, метрополитенлар, тоннеллар, энергетика тизими объектлари ва электр узатиш тармоқлари, алоқа тармоқлари, космик фаолият объектлари, магистраль қувурлар, муҳандислик-коммуникация тармоқларини қуриш (реконструкция қилиш);\n♦ аҳоли пунктлари бош режаларини Давлат бюджети маблағлари ҳисобидан объектлар қуриш қисмида ижро этиш, шунингдек, қонунлар ва Президент қарорларида тўғридан-тўғри назарда тутилган бошқа ҳолларда.


Четверг, 16 Июль 2015 11:43\nЧетверг, 16 Июль 2015 11:42\nИмконият, имтиёз, самара\nЖорий йилнинг биринчи чорагида мамлакатимизда саноат маҳсулотлари ҳажми 7,5 фоиз ўсди. Бу, албатта, юртимизда изчил амалга оширилаётган ислоҳотлар, хусусан, ишлаб чиқариш корхоналарини модернизация қилиш, техник ва технологик жиҳатдан қайта жиҳозлаш юзасидан кўрилаётган чора-тадбирлар самарасидир.\nЧетверг, 16 Июль 2015 11:35\nҚонун лойиҳалари муҳокамасида сиёсий партиялар фракциялари ва депутатлар гуруҳининг яққол фаоллиги кўринмоқда\nМаълумки, жорий йилнинг 23 январь куни бўлиб ўтган Олий Мажлис палаталарининг қўшма мажлисида Президентимиз “Олий Мажлис — парламентимизда ва маҳаллий вакиллик органларида фракциялар ёки айрим депутатлар ўртасида доимо фикрлар қарама-қаршилиги, мунозаралар бўлиши керак, айнан шу ерда сиёсий партияларнинг дастурий мақсадлари, манфаатлари ифода этилиб, депутатлар ўз фикрларини илгари сурадиган кучли баҳс ва рақобат бўлиши муҳим аҳамиятга эга”, дея алоҳида таъкидлаб, фракциялараро рақобатни янада кучайтиришга доир вазифаларни белгилаб берган эди.\nЧетверг, 16 Июль 2015 11:33\nКичик бизнес субъектлари кўпаймоқда\nКитоб туманида маҳаллий саноатни ривожлантиришда кичик бизнес вакиллари фаол иштирок этмоқда. Ўтган йили бу ерда 41 тадбиркорлик субъекти фаолият бошлагач, ҳудуддаги ишлаб чиқариш корхоналари сони 360 тага етди.\nЯнги корхонанинг сифатли маҳсулотлари\nНаманган туманида фаолият бошлаган “Imron textile group” хусусий корхонасида трикотаж маҳсулотлари ишлаб чиқариш йўлга қўйилди.\nЁш тадбиркор муваффақияти\nХатирчидаги касб-ҳунар коллежини тамомлаган Фазлиддин Ширинов хусусий корхона очди. Айни чоғда бу ерда ёғоч ва алюминий профилдан эшик-ромлар ишлаб чиқарилаётир.\nЧетверг, 16 Июль 2015 11:32\nКўп тармоқли марказ\nГлиэр номидаги болалар мусиқа мактаб-интернати ўқувчиси Шамшод Исматов учун “Роҳкент” маданият ва аҳоли дам олиш марказининг ишга туширилиши айни муддао бўлди.


Панамадаги «Калмар ўйини» кечасида 8 киши ҳалок бўлди\nПанамадаги «Калмар ўйини» кечасида 8 киши...\n03.11.2021 15:38 0 2365\nПанамада «Калмар ўйини» услубидаги зиёфат отишма билан якунланди, саккиз киши ҳалок бўлди ва етти киши яраланди. Фожиа ўтган жума куни тунги клубда Хеллоуин байрамини нишонлаш вақтида содир бўлган. Бу ҳақда АВС телеканали маълум қилди.\nПолиция воқеани гуруҳлар уруши натижасида содир бўлганлигини маълум қилган. Прокурор Рафаэл Балойеснинг сўзларига кўра, ўйин иштирокчиларидан бири Лос Галактикос гуруҳи аъзоларига қарата ўқ узган. Улар эса ўз навбатида бунга жавоб қайтаришган.\nНатижада клубда беш киши ҳалок бўлган, кейинроқ яна учта жасад маҳаллий чиқиндихонадан топилган. Полиция воқеа иштирокчиларидан икки кишини ҳибсга олди.\nҲуқуқ-тартибот идоралари вакилларининг сўзларига кўра, ушбу ҳодисада иштирок этганларнинг баъзилари аллақачон судланган, улар бошқа отишмаларга дуч келган ва ҳатто ўқдан жароҳат олган.\nПанама расмийлари воқеани гиёҳванд моддалар савдоси йўлларини назорат қилиш учун жиноий гуруҳлар ўртасидаги кураш билан боғлашмоқда. Сўнгги ҳафтада жиноий тўдаларнинг бир нечта аъзоси ўлдирилган.\nМалумот учун Панамада 160 га яқин жиноий тўдалар мавжуд бўлиб, улар ўртасидаги ўзаро қарама-қаршиликлар одатий ҳолга айланган.\nПанама калмар ўйини\nМаданият 10/01, 22:14\n77 ёшли актёр «Калмар ўйини»даги роли учун «Олтин глобус» мукофотини қўлга киритди\nСиёсат 30/11, 17:20\nЎзбекистон яна бир давлат билан дипломатик муносабат ўрнатди\nТаҳлил 05/11, 15:54\n«Капитализмга қарши исён – «Калмар ўйини»»: филмнинг ютуқлари, тушунарсиз ва мунозарали томонлари\nРасман: Махсус комиссиянинг аввалги талаби бекор қилинди\n«Фирдавс Абдухолиқов иши» Бош прокуратурага юборилди\nШавкат Мирзиёев «Марказий Осиё давлатлари - Хитой» саммитида қатнашади\nДХХ киберхавфсизлик соҳасида ваколатли орган этиб белгиланмоқда\nБиз собиқ иттифоқдан қолган заводларни таъмирлаб юрганда Ўзбекистон 2-3 та янги завод қурди — Тўқаев\nФарғонада прокурор қўлга олинди\nСолихон домла ишдан олинди\nСоғлиқни сақлаш вазири ўринбосари Абдулла Азизов ишдан олинди\nВазирлар Маҳкамасида тайинловлар амалга оширилди\n#Шавкат Мирзиёев - 2700\n#коронавирус - 5273\n#Омикрон - 84\n#об-ҳаво - 1008\n#Тошкент - 1596\n#Ўзбекистон - 2601\n#тайинлов - 536\n#БМТ - 334\n#Россия - 1754\n#Ҳиндистон - 702\n#ЙТҲ - 752\n#COVID - 5\n#Кинематография агентлиги - 14\n#ЎзЭОВМА - 6\n#Президент - 1000


Туркманистоннинг Тошховуз шаҳри 2016 йилда МДҲ маданий пойтахти бўлади\n15:29 / 16.10.2015\nТуркманистоннинг Тошховуз шаҳри Мустақил давлатлар ҳамдўстлигининг 2016 йилда маданий пойтахти бўлади. Бу ҳақда МДҲ ижрочи котиби Сергей Лебедов 16 октябрь куни Қозоғистон Республикасининг Кўкшетау шаҳрида МДҲ Давлат раҳбарлари кенгаши мажлисида маълум қилди, дея хабар бермоқда BNews.kz.\n“Мажлисда, шунингдек, Ҳамдўстлик мамлакатлари ўртасида маданий алоқаларни мустаҳкамлаш ва МДҲ давлатларининг иқтисодий ва сиёсий ҳамкорлиги учун қулай шароит яратиш мақсадида 2016 йилда “МДҲ Маданий пойтахтлари” давлатлараро дастурини амалга ошириш масаласи ҳам кўриб чиқилди”, - деди у.\nУнинг сўзларига кўра, келгуси йилда ушбу шаҳарда маданият мавзусидаги қатор тадбирлар ташкил этилади.\nЭслатиб ўтамиз, аввалроқ давлатлар раҳбарлари Қирғизистон Республикасининг 2016 йилда МДҲ раислиги, навбатдаги кенгаш йиғилиши эса 2016 йил 16 сентябрь ойида Қирғизистонда бўлиб ўтиши тўғрисида қарор қабул қилишган эди.\nКун тартибида жами 17та масала кўриб чиқилди. Хусусан, БМТ ташкил топишининг 70 йиллиги ҳамда халқаро террорчиликка қарши кураш юзасидан баёнот, шунингдек, Чернобиль АЭСдаги авариянинг 30 йиллиги муносабати билан мурожаат қабул қилинди.


Ўлдирилган оналар... Етим қолган болалар... Хор ва итоатгўй ҳукуматлар!! - | Hizb-Uzbekiston.info\nHome›МАТБУОТ БАЁНОТИ›Ўлдирилган оналар… Етим қолган болалар… Хор ва итоатгўй ҳукуматлар!!\nЎлдирилган оналар… Етим қолган болалар… Хор ва итоатгўй ҳукуматлар!!\n23 ёшли фаластинлик ёш келин сионист босқинчи кучлар ўқидан шаҳид бўлди… Бу ўқ муборак Фаластин заминининг Ғарбий соҳили шимолидаги Жанин шаҳрида бўлган тўқнашувлар пайтида ушбу аёл яшайдиган уйга қарата олтилди…\nЯҳудий вужуди ўзининг такаббурлиги ва зулмини давом эттириб, айбсиз кишиларнинг покиза қонини тўкмоқда. Унинг бу ишидан на ҳисоб сўровчи ва на уни назорат қилувчи бор… Яҳудий вужуди содир этган бундай жиноятларнинг навбатдагиси шу ёш онанинг ўлдирилиши бўлди. У икки ёш гўдакларидан бирига сут тайёрлаш учун эрта тонгда уйғониб, гўдакларига газ зиён етказишидан қўрққани учун, ойнани ёпиб қўйиш мақсадида ойна ёнига борганида разил аскарлардан бири унга қарата ўқ ўзди. Ўқ тўғри унинг кўксига келиб тегди. Улар бу билангина кифояланишмади, аксинча, унга ёрдам кўрсатиш учун тез ёрдам машинасининг етиб келишига ҳам монелик қилишди.\nБу аёлда нима айб, нима жиноят содир этганди, ахир?! У гўдакларини ҳимоя қилмоқчи бўлганди, холос-ку?! Бунинг жазосига совуққонлик билан ўлдирилди. Биз Дайтон ҳукумати томонидан ҳам, бошқалар томонидан ҳам бундай ишларни қораловчи овозларни эшитмадик. Дайтон ҳукумати ғамхўрлик кўрсатиш билан эмас, балки, солиқ йиғиш билан машғул. Зеро, одамларга чеккан азоб-уқубатларидан кўра кўпроқ ҳукуматнинг кўрган чоралари қийинчилик келтирмоқда ва мусулмонлар юртларидаги малай режимлар хорликка ботган аҳволда. Бу эса, яҳудий вужудининг муборак Фаластин заминида эмин-эркин кезиб юриб, аҳлини ўлдиришига ва муқаддас жойларини булғашига имкон бермоқда. Ақсо масжидига мусулмонларнинг киришига чекловлар қўйилган бир пайтда, яҳудий вужудининг олчоқлари ва кўчиб келиб жойлашган подалари ҳар куни масжид ҳурматини оёқ-ости қилишмоқда. Халилдаги Иброҳимий масжидини яҳудийлаштириш сари ҳам қадам ташланиб, масжид аҳлининг унга киришига тақиқ қўйилмоқда. Шу боис, на азон эшитилмоқда ва на намоз адо этилмоқда!!\nКаттаси уч ёшга тўлган бу икки гўдакда нима айб?! Улар нола қилиб онасини чақиришмоқда, она эса эшитмаяпти, жавоб қилмаяпти. Эмизикли гўдак ҳамон сутни кутмоқда. Биз аёл ҳуқуқи, бола ва оила ҳуқуқи деб даъво қилувчиларнинг овозини эшитмаяпмиз, уларнинг бундай жиноятга қарши норозилик намойишларига гувоҳ бўлмаяпмиз. Зеро, биз уларнинг Ислом аҳкомларига қарши эркинлик, аёл ва бола ҳуқуқи номи остида норозилик намойишларига чиққанларига бир неча бор гувоҳ бўлган эдик.\nҚуриб кетсин, бу ярамас ҳуқуқлар, ҳукуматлар ва ҳукмдорлар?!\nЭй мусулмонлар армиялари, қаердасиз, яҳудийлар ва хор ҳукуматлар қурбонига айланган синглингиз учун ва бошқалар учун ўч олмайсизми?! Бизга қарши содир этилган жиноятлардан, бошдан кечираётганимиз бу хорликдан наҳотки томирингизда қон қайнамаса! Аллоҳ Таолонинг\n﴿وَإِذَا الْمَوْءُودَةُ سُئِلَتْ * بِأَيِّ ذَنبٍ قُتِلَت﴾\n«Тириклай кўмилган (ҳар бир) қиздан қандай гуноҳ сабабли ўлдирилгани сўралганида» [Таквир 8-9]\nдеб айтган ояти каримасини эсланг. Улар бу аёлнинг орзу-умидларини, қувончини тириклайин кўмишди. Шу боис ҳам, оналар ва уларнинг гўдакларини ҳимоя қиладиган халифагина бизнинг бундай ташвишларимизни енгиллаштиради. Аллоҳдан Пайғамбарлик минҳожи асосидаги иккинчи рошид Халифаликни тезлаштиришини сўраб қоламиз.\nбўлими аёллар қаноти\nTagsЕтим қолган болаларЎлдирилган оналарХор ва итоатгўй ҳукуматлар\nҲизб ут-Таҳрир – Голландия «мен мусулмонлардан бириман» номли симпозиум ўтказди


Тоғ бағридаги мўъжиза - «ХАЛҚ ОВОЗИ» - Тожикистон Республикаси Ҳукуматининг ӯзбек тилидаги расмий нашрияси\nТоғ бағридаги мўъжиза\nЧоп этилган 31 Август 2018\tКӯришлар: 717\nНаҳот, яна етти нозанинни кўра олмасам?\nЁз ойлари жуда тез ўтади. Ҳаш-паш дегунча ёз ҳам ўтиб кетмоқда. Ҳали кўкламдаёқ бу йил, албатта, Еттикўлга бораман, деб режа тузиб қўйгандим. Лекин аввал Аштга, Ошоба томонга бориб-келмоқчи бўлдим. Лекин панжакентлик дўстларимиздан бири: -Агар августнинг биринчи ярмидан кечиксангиз, тоғларга совуқ тушиб қолиши мумкин, - деди. Бир каттанинг гапига кир, бир кичикнинг,\nдейдилар. Маслаҳат бераётган киши мендан анчагина ёш бўлса-да, асли панжакентлик, демак, у томонларни яхши билади. Ўйлаб кўрсам, Аштга кейинроқ борсам ҳам бўлади. Лекин агар Панжакент сафарини кечиктирсам, Фон тоғлари бағридаги етти мўъжизани кўриш яна бир йил орқага сурилади.\nХўжанддан йўлга чиққан машина Панжакентга етиб борганда соат миллари, аллақачон, бешга қараб ҳаракат бошлаганди. "Бугун Еттикўлга бора олмайсиз. У томонларга машина бўлмайди. Бизникида меҳмон бўлинг",- деди асли Панжакентнинг Юқори Шўрнова қишлоғидан бўлган Камолиддин Икромов. Ихтисоси филолог бўлган бу кишининг мақсади мени меҳмон қилиш эканлигини ўйлаб, етиб оларман, деганимда, Облоқул ҳам унинг гапини қувватлади. Ҳозирда "Суғд ҳақиқати" вилоят газетасида ишлаётган Облоқул Мусаев ҳам аслида шўрновалик. Хуллас, икковлон бўлиб, мени Шўрновада қолишга кўндиришди…\nАммо фақат ўша - 1 август куни ҳам, эртасига ҳам Еттикўлга бора олмадим. Саёҳат - туризм соҳасига оид масъул кишилар, мутахассисларни топиб, гаплашганимча, Еттикўл томон борадиган барча машиналар кетиб бўпти.\n"Туризмга оид Зарафшон кенгаши" ижтимоий ташкилоти раҳбари Зафар Норов Еттикўлга бориб-келадиган, кўллар атрофидаги қишлоқларда яшайдиган барча танишларига қўнғироқ қилиб чиқди. Биттаси, аллақачон, биринчи кўлга етиб борганини, иккинчиси Шинг қишлоғига кириб бораётганини айтди.\nПанжакентга илгари келган пайтларим қандайдир сабаблар билан Еттикўлни кўра олмасдан қайтиб кетгандим. Наҳотки, яна мовий кўллар томошаси насиб этмаса?\nХудди шу лаҳза анча йиллардан буён тез-тез хаёлимдан йилт этиб ўтадиган саволлар эсимга келди: "Наҳотки, тожикистонлик бўлиб, Помирга саёҳат қила олмасам? Наҳотки, юртимиздаги энг хушманзара Ҳафткўлга бормай юраверсам?" Ўз-ўзимга бу саволларни берганимда, кўз олдимга Помир йўлларида велосипедда сайр қилиб юрган, ё Фон тоғлари томон отланган, сафархалта орқалаган чет эллик сайёҳлар келаверарди. Дунёнинг у чети-ю бу четидан, минг-минглаб чақиримдан сайёҳлар "Жаҳон томи" ва "Етти нозанин"ни ўз кўзлари билан кўриш учун йўлга чиқишади-ю, мен ўз юртимдаги мўъжизалардан завқ ололмасам?\nБундан етти-саккиз йил олдин биринчи орзумга етдим. Тоғли Бадахшонга боришга муяссар бўлдим. Дарвоз, Қалъаихумб, Ванж, Шуғнон, Хоруғ, Рўшон, Роштқалъа, Ишкошим, ҳатто олисдан-олис Мурғобда ҳам бўлдим. Сервиқор тоғлар, зилол сувли ўйнаб оқар дарёлар, кўллар томошаси умримга умр қўшди. Помир йўлларида эса, бир пайтлар мен ҳавас қилган чет эллик сайёҳлар, велосипедда, пиёда, машиналарда сайр қилишарди…\nХўжанддан қанчалар олисдаги Помирни кўриш орзуимга етсам-у, ақалли, Панжакентдан бор-йўғи 28 километр узоқда, деб ёзиб қўйилган биринчи кўл - Мижгонни кўриш насиб этмаса?\nШу пайт Зафарнинг хонасига кириб келган, кўринишидан европалик киши инглизча салом бериб, хаёлимни бузди. У асли британиялик бўлиб, икки-уч йилдан буён "Ипак йўли" бўйлаб саёҳат қилар экан. Тони Меҳан исмли бу сайёҳ Хитой, Покистон, Афғонистон, яна бошқа давлатларда бўлибди. Бу йилги режаси бўйича Тожикистон ва Ўзбекистонни сайр этмоқчи экан.\nЗафар Тожикистон харитасини ёзди-да, Тонига аввал Панжакентдаги, сўнгра бутун Зарафшон водийсидаги хушманзара, диққатга сазовор жойларни кўрсата бошлади. Кузатиб турибман: Зафар 5 ярим минг йиллик тарихга эга Саразм, қадимий Панжакент шаҳри харобалари, Артуч, Кўли калон, Искандаркўл ҳақида ҳикоя қилаётганда, хорижлик сайёҳнинг кўзлари ёниб кетгандайин бўлди. Ҳафткўл ҳақида гап бошлар экан, мен ўрнимда ўтира олмай қолдим.\nХорижлик сайёҳ юртимизнинг табиат ато этган мўъжизаларини кўриш учун узоқ Британиядан келибди. Ёвуз ниятли кимсаларнинг чет эллик сайёҳларга шафқатсизларча ҳужуми ҳам уни йўлдан қайтара олмабди. "Бу воқеа ҳамма мамлакатда юз бериши мумкин. Европа мамлакатларида ҳам бўлди-ку. Ёвузлар ҳамма ерда ҳам бор", - деди у. Бу сайёҳ бир ўзи, пиёда саёҳат қилаётган экан. У биз билан хайрлашди-да, бугун аввал шаҳар кўчаларида сайр қилишини, сўнгра қадимий Панжакент шаҳри харобаларини томоша қилишини айтиб, сафархалтасини елкасига илди.\nЁ мен ҳам Еттикўл томон яёв йўлга тушсаммикан?\nЎтган йили Ҳафткўлни кўриш орзуим ҳақида айтганимда, Панжакентнинг Чорбоғ қишлоғида яшайдиган Раҳимберди Бердиев у ерга сизни ўзим олиб бораман, деганди. Халқда "оғзида ўти бор", деган ибора бор. Хуллас, нияти бутун инсон - Раҳимберди билан йўлга чиқдик. Машинани унинг дилкаш ўғли Матлаб бошқариб борарди.\nФилмандар қишлоғидан ўтдик, Косатарошдан ўтдик. Тоғ томон ўрлаб борар эканмиз, йўл четидаги манзара нигоҳимни тез-тез михлаб қўярди. Тоғ тобора юксалиб борар, Моғиён дарёси шарқираб оқарди. Бир жойга етганимизда, икки дарёнинг қўшилганини кўрдим. Матлаб дарёларнинг бири Шинг, иккинчиси Моғиён эканлигини айтди. Зилол сувли Шинг Ҳафткўл томондан оқиб келар экан.\nАтроф-манзара сеҳрли, лекин йўл тобора торайиб, қийинлашиб борарди. Ичимда тоғ қишлоқларидан Панжакентга - Панжакентдан Ҳафткўл томонга йўловчи ташийдиган машиналардан биронтасида кетсам яхши бўларди, ота-болани ташвишга қўйяпман, деб ўйлардим. Лекин Матлаб йўлнинг торлигини ҳам, туртиб чиққан тошларни ҳам, кескин бурилишларни ҳам писанд қилмай, рул бошқарарди. Гоҳида отаси "секинроқ юр" деб огоҳлантирганда, тезликни бироз пасайтирарди.\nТоққа ўрлаганимиз сари ҳаво салқинлашиб, ёқимли бўлиб борарди. Раҳимберди эса, йўлда учраётган ҳар бир қишлоқ ҳақида маълумот берарди. Унинг бу томонларга тез-тез келиб туриши кўриниб турарди.\n- Ана, Шинг, ҳозир биринчи кўлга етамиз, - деди у тоғ ёнбағридаги дарахтларга бурканиб ётган қишлоққа ишора қилиб.\nҲеч қанча юрмасимиздан, шундайгина кўз олдимда бир мўъжиза пайдо бўлади. Суви хилма-хил рангларда товланиб турган биринчи кўл - Мижгон.\nМижгон ҳақида ўзим билган, ўқиган, эшитган маълумотларни эслайман. Энг қуйида жойлашган бу кўл денгиз сатҳидан 1596 метр баландда жилоланиб ётибди. Унинг энг чуқур жойи 20 метр.\nМижгоннинг асосан мовий рангда товланаётган суви шунчалик тозалигидан унинг тагидаги тошларгача аниқ кўринади. Кўлнинг у томонига қарасам, суви қизғишдек, бошқа томонда сарғиш, нарироқда сув гунафша рангда товланади. Камалакнинг етти жилоси деганларидек, Мижгоннинг камида етти хил ранги бор.\nЯнги келинлар кунига етти марта кўйлакларини алмаштирганларидек, Мижгон ҳам тусини ўзгартириб туради. Хаёлимда бир савол туғилади. Рассом бу мўъжиза кўлни қандай тасвирласа экан? Балки энг истеъдодли, энг маҳоратли рассом барча рангларни илғай олар ва бу ранглар сирини томошабинга етказиш унинг қўлидан келар? Лекин кўлнинг тўлиқ жозибасини расмга кўчириш камдан-кам рассомга насиб этиши аниқ!\n"Келин, дедингизми? Мен… мен… мен…" Кўл томондан келган шивирлаш хаёлимни олис мозийга олиб кетади.\nФон тоғларида ов қилиб юрган маҳаллий ҳоким от ўйнатиб борар экан, чопқир тулпор унга итоат қилмай қолади. Бундай қараса, етти қиз яшириниш учун дарахт ортига ўтишмоқда. Бири биридан чиройли нозанинлар. Ҳокимнинг кўзлари ўйнабди. Етти қизнинг энг кичиги юрагидан урибди. Ҳоким гумашталарига бу нозанинларнинг кимлигини аниқлашни буюрибди. Етти нозаниннинг ҳаммаси тоғда яшайдиган темирчининг қизлари экан. Кичик қизининг қўлини сўраган ҳокимга ота йўқ, дея олмабди. Лекин ҳали ўн гулидан бир гули очилмаган нозанин қари чолга тегишни истамабди. Ҳоким бўлса ўзига, лекин нега унинг кўнгли билан иши йўқ?\nЛекин совчилар қисташдан тўхташмабди. Ва ҳоким тилагини тиласин, деб айтганини билдиришибди. Шунда қиз ўйлаб-ўйлаб, ҳоким олдига шарт қўйибди: роса қирқ кунда ҳеч қаерда йўқ олтин қаср бунёд этсин! Ва бу шартини ҳоким ҳеч қачон бажара олмаслигига ишонибди. Лекин қариганида ҳоким ишқ ўтида тўлғанар экан. У нозанин қиз айтган муддатда олтин қаср бунёд эттирибди.\nТўй куни келинлик либосини кийган қиз қасрнинг томи нимадан ясалган эканлигини сўрабди. "Ҳаммаси, томи ҳам олтиндан", дебди ҳоким. Қиз ўз кўзи билан кўргандагина ишонишини айтибди. Ва қаср томига чиқибди. Чиқибди ва ўзини ерга отибди…\nҚиз жон берган ерда мовий кўл пайдо бўлибди. Қизнинг мовий кўзларини ёпган узун киприкларини кўрган одамлар кўлни Мижгон деб аташибди… Кенжа қизнинг опалари сингиллари учун тинмай йиғлашибди. Уларнинг кўз томчилари кўлга айланибди. Шу тариқа яна олтита кўл пайдо бўлибди. Бири-биридан чиройли, фусункор кўллар…\nАлбатта, бу бир афсона. Лекин ҳар бир афсона, ривоятда ҳам жон бор, дейдилар. Аслида эса, олимларнинг айтишларича, кучли ер силкиниши туфайли тоғдан кўчган катта-катта тошлар думалаб, етти жойда Шинг дарёси йўлини тўсган ва етти кўл ҳосил бўлган экан. Мен кўллар орасидаги йўллар ёнида тоғдан кўчиб тушган ҳар бири уйдек-уйдек тошларни кўрдим. Худди биров улкан арра билан қирққач, тоғдан пастга тушириб, авайлаб териб қўйгандек…\nМижгон томошасидан базўр кўнгил узиб, иккинчи кўл - Соя томон қараб кетдик. Кўп юрганимиз йўқ, уч-тўрт айланиб, икки юз метрча тепаликка кўтарилдик, шунда яна бир мовий кўл кўзларни сеҳрлади. Соя кўли. Уни соя қоплаб борарди. Маҳаллий аҳоли топиб ном қўйган экан-да. Мижгонга қараганда кичикроқ кўл…\nУчинчи кўл эса, Ҳушёр деб аталади. У гўё Сояга қўшилиб кетгандек туюлади. Бу икки кўл бир-бирига яқин жойлашган. Назаримда, бу кўлнинг суви янада тиниқроқ туюлди.\nАслида, ҳар бир кўл атрофида соатлаб эмас, балки кунлаб сайр қилсангиз ҳам, сира кетгингиз келмайди. Лекин вақт деган шоширувчи туртки бор. Майли, дейман, ўзимча, Нофинга етиб олайлик. У ерда кўпроқ сайр қиламиз.\nНофин - ноф (тожикча - киндик) сўзидан олинган. Ўрта, марказдаги кўл. Еттикўлнинг энг катталаридан бири. Нофин қишлоғига туташ томондан қараб тикилсангиз, кўлнинг нариги четини кўз илғаши қийин. Маълумотларга қараганда, узунлиги камида 2750 метр. Бошқа кўлларга қараганда кенгроқ ва чуқурроқ - эни 180 метрдан ҳам кўп бўлган ерлари бор, айрим ерларда чуқурлиги деярли 42 метрга етади.\nКўл соҳилида дам олувчилар кўп. Қадим-қадимда ҳам суғдий ҳукмдорлар айнан Нофин соҳилларида ҳордиқ чиқаришни хуш кўришган ва Самарқанду Бухородан келишган. Кўлда балиқ борлиги учун қармоқ тутганлар ҳам кўриниб қолади.\nКўл соҳилидан хиёл баландроқдаги йўл Нофин қишлоғига олиб боради. Қишлоққа кираверишдаги йўл кўрсаткич-ёзувни ўқийман: "Нажмиддин" меҳмонхонаси.\nМеҳмонхона шундайгина шарқираб оқаётган тоғ дарёси ёнида жойлашган экан. "Меҳмонхонани бобомнинг номларига қўйганман",- деди унинг эгаси Бегмаҳмад Шахмаев.\nЭллик бир ёшда эканлигини айтган Бегмаҳмад кўлга яқин хушманзара жойда жойлашган ҳовлисида хусусий меҳмонхона очиш ғояси қандай туғилганини ҳикоя қилди:\n- Мен Нофинда маҳалла раисиман. "Германагроакция" ташкилотидан келиб, сайёҳликни ривожлантириш борасида семинар-тренинг ўтказиш ҳақида айтишганда, мен, албатта, қизиқувчи кишиларни тўплашга ёрдам беришимни айтдим. Семинар-тренингда ўзим ҳам қатнашдим ва унда илгари сурилган бир ғоя менга маъқул тушди. Аниқроғи - ким уйида меҳмонхона очишни истайди, деб сўрашганда, қўл кўтардим. "Германагроакция"дагилар келиб, уйимни кўришди. Бўлади, дейишди. Цемент, аристон, унитаз олиб беришди. Қолган ишларни ўзимиз қилдик.\nШу тариқа 2011 йили Ҳафткўлда биринчи хусусий меҳмонхона очилди. Ўша пайтда меҳмонлар учун иккита хона бор эди. Ҳозир хоналар сони еттитага етди. Бегмаҳмад меҳмонхонадан топаётган даромади ҳисобига уни тобора кенгайтириб бормоқда. Ҳозир икки қаватли янги меҳмонхона қуриляпти.\n- Ҳозир меҳмонхонамизда бир кеча-кундузда 20-25 нафар сайёҳни қабул қилиш имкониятимиз бор. Янги бино тўлиқ ишга туширилгач, янада кўпроқ меҳмон қабул қиламиз, - дейди Бегмаҳмад.\nСайёҳларнинг очиқ ҳавода дам олишни хуш кўришлари ҳам ҳисобга олинган. Дарахтларга бурканган ҳовлида бир нечта усти ёпиқ миллий шийпонлар қурилган.\n- Айрим сайёҳлар тунда ҳам мана шу шийпонларда қолишни ёқтиришади. Ана, анави шийпонда Франциядан келган сайёҳ аёл дам оляпти. У ҳам бошқа кўпгина чет эллик сайёҳлар каби бизнинг тожик таомларимизни тановул қилишни яхши кўраркан, - дейди Бегмаҳмад пардалари енгил шабадада ҳилпираб турган шийпон томон ишора қилиб.\nКейинги икки йил давомида Бегмаҳмаднинг хусусий меҳмонхонасида тунаб кетган сайёҳларнинг сони икки юз нафардан ошган. Кундузи келиб, дам олиб қайтадиган сайёҳлар бу ҳисобга кирмайди. Гарчи меҳмонлар учун замонавий шарт-шароитлар яратилган бўлса-да, меҳмонхона ҳақи унчалик қиммат эмас. Бир кеча-кундуз учун хорижий меҳмонлар 130 сомоний, тожикистонлик сайёҳлар эса, 50 сомоний тўлашади, холос. Айтгандай, бунга нонушта ҳам киради. Буюрганларга эса, тушлик ва кечки овқат ҳам тайёрлаб берилади.\nМеҳмонхонада тунаган меҳмонлар қайд қилинган дафтарни варақлайман. Уларнинг сони йил сайин ошиб бораётгани кўриниб турибди. Меҳмонларнинг деярли ҳаммаси - чет эллик сайёҳлар.\nБегмаҳмаднинг айтишича, Ҳафткўлда олдинроқ бўлган хорижий сайёҳнинг фарзандлари, қариндошлари, яқинлари мўъжиза кўлларни томоша қилиш учун келишмоқда. Бундан ташқари, "Нажмиддин" меҳмонхонаси ҳақида ижтимоий тармоқларда маълумотлар жойлаштирилгани ҳам чет эллик сайёҳлар сонини ошираётган экан. Яқинда Германиядан келган сайёҳлар ҳам меҳмонхона ҳақида ижтимоий тармоқларда маълумот олиб, "Нажмиддин"ни танлашганини айтишибди.\nБегмаҳмаднинг айтишича, икки ўртадаги чегаралар очилгач, қўшни Ўзбекистондан келаётган сайёҳлар ҳам кўпайган. Жумладан, ёз ойларида Ўзбекистондан сайёҳларнинг иккита катта гуруҳи келибди - 18-20 кишилик гуруҳлар.\nБегмаҳмад меҳмонхона очиш борасидаги тажрибаси, ундан топаётган даромади ҳақида Ҳафткўл атрофидаги бошқа қишлоқларда ўтказилган семинар-тренингларда сўзлаб берди. Аввалига Нофиндаги қўшнилари меҳмонхона очишди. Бора-бора бешинчи ва олтинчи кўл соҳилларида ҳам хусусий меҳмонхоналар очилди. Шу тариқа Ҳафткўлдаги меҳмонхоналар сони йигирматадан ошди.\nЭнди ҳисоблаб кўринг, агар фақатгина "Нажмиддин" хусусий меҳмонхонасида тунаган, ҳа, фақатгина тунаган сайёҳлар сони икки юз нафарга яқин бўлса, йигирмата меҳмонхонада қанча хорижий саёҳатчи меҳмон бўлган бўлиши мумкин? Бу сонга меҳмонхоналарда фақат кундузи дам олиб кетаётган, ўзлари билан чодир олиб юрган сайёҳлар кирмайди.\nПанжакентда ҳозир 11та сайёҳлик-туризм агентликлари ишлаяпти. Хорижий сайёҳларнинг тобора кўпаяётганлиги боис, яна иккита сайёҳлик-туризм агентлиги очилмоқда.\nТоғ дарёсининг ёқимли куйдай овозини тинглаб, дам олиб ўтиргинг келаверади. Лекин ҳали олдинда бошқа кўллар бор. Бегмаҳмад билан хайрлашиб, Нофин кўли бўйида тўхтаймиз. Кўл соҳилига тушиб, зилол сувидан ҳовучлаб ичаман. Тан-жоним яйраб кетади. Нақадар мазали, тоза сув. Яна ҳовучимни сувга тўлдирар эканман, хаёлимга бир фикр келади: Нофин сувини шишаларга солиб, сотишни йўлга қўйса бўлмасмикан? Агар шундай қилишганда, мен фақат Ҳафткўл сувидан сотиб олган бўлардим.\n"Нақадар гўзал юртингиз бор"\nНофиндан тепада яна учта кўл бор. Мижгоннинг учта катта опаси кўз ёшларидан ҳосил бўлган кўллар - Хурдак, Марғзор ва Ҳазорчашма. Хурдак ўз номи билан - кичик кўл. Бу кўлда бўлган сайёҳлар, бир бешинчи нозанин кўз ёшларидай соф сувни ичиб роҳатланишса, бир Хурдак атрофидаги тошларда унган гуллардан кўз уза олмай қолишади. Олтинчи кўл - Марғзор Ҳафткўлнинг энг каттаси ҳисобланади. Кўп сайёҳлар айнан шу кўл соҳилларида узоқроқ қолиб, дам олишни ёқтиришади. Еттинчи кўл - энг баланддаги Ҳазорчашма ва Марғзор бошқа беш кўлдан фарқли равишда қишда музлайди.\nҲафткўл нақадар жозибали бўлмасин, у билан хайрлашишга тўғри келади. Мижгон ёнига етганимизда, машинани тўхтатишни сўрайман. Бу кўл суви тепадаги кўллар сувига қараганда унча совуқ эмаслиги учунми, кун қизиб қолган пайтда кўлда чўмилувчилар ҳам пайдо бўлибди. Мижгонга "кўришгунча", деб машина томон юрганимда, йўлда олдинма-кетин бораётган тўрт нафар сайёҳ кўринади. Улардан бири - бошида соябонли шляпа новча киши орқароқда қолиб, турган жойида Мижгонга тикилганча қолади. Унга нималарнидир тушунтираётган йигитга яқинлашиб, саломлашаман. У рус тилида йўлбошловчи эканлигини айтади. Оти Денис, Душанбедан экан. Ҳамон кўлга тикилиб турган сайёҳнинг Америкадан эканлигини айтади. "У сизга нимадир, дедими?" - деб сўрайман йўлбошловчидан. "Ҳа. Бунақа гўзалликни ҳеч қаерда кўрмаганман, деяпти",- деди Денис.\n"Бошқа кўлларни кўрса, бутунлай мафтун бўлиб қоларкан-да", дея ўйлайман. Сайёҳларга яхши дам олишларини тилаб, йўлимизда давом этамиз. Йўлда икки-учтадан бўлиб, ёлғиз кетаётган сайёҳлар учрайди. Матлабдан улардан бири олдида машинани тўхтатишни сўрайман.\nКаттагина қопчиқни ортмоқлаб олган қизгина Болгариядан экан. Русчани яхшигина билар экан. Тери Апостолова Зарафшон водийсидаги тоғ кўллари ҳақида Тожикистонда бўлган танишларидан эшитиб, тинчини йўқотибди, Фон тоғларидаги кўлларни томоша қилиш истаги эрта-ю кеч тинчлик бермабди. Имконият топиши билан Панжакент томон йўлга чиқибди.\nТери биз суҳбатлашган жуда кўп чет эллик сайёҳлар каби тожик халқининг меҳмондўстлиги, самимийлиги ҳақида тўлиб-тошиб сўзлади. -Ким бўлмасин, биз - сайёҳларга қўлидан келганча ёрдам беришни истайди,- деди у.\nУнга оқ йўл тилаб, пастдаги қишлоқлар оралаб ўтган йўлдан борар эканмиз, Ҳафткўл - етти нозанин кўз олдимда жилваланишдан тўхтамайди. Шартта ортга қайтиб, бояги америкалик ёки болгариялик сайёҳлар каби Еттикўл томон яёв йўлга тушгим келади…\nПанжакентдан уйга қайтганимда ҳам Ҳафткўл сурури руҳимни тозалаб турарди. Эртаси эдими, икки кун кейинми, Раҳимберди билан телефонда суҳбатлашдик. Унга миннатдорчилигимни билдирмоқчи эдим. У Ҳафткўлга яна бориб-келганини айтди. Йўлда хорижлик сайёҳларнинг машинаси бузилиб қолганини кўриб, тузатишга ёрдам берибди. Ўша машинадаги тўрт нафар сайёҳ ва яна велосипедда сайр қилиб юрган икки сайёҳ уйида - Чорвоқда меҳмон бўлишибди.\nУ гапирар экан, болгар қизнинг сўзлари қулоғимда янграрди - нақадар гўзал юртингиз бор, сервиқор тоғлар, зилол сувли кўллар, айниқса, меҳмондўст, одамижон одамларингиз…\nЎринбой Усмон, Хўжанд.\n1. Мижгон кўли.\n2. Нофин соҳилида.\n3. Бегмаҳмад Шахмаев.\n4. Болгариялик сайёҳ Тери Апостолова.\nСуратларни муаллиф олган.\nЗариф Маъсума билан бир неча йил аҳду паймон қилишиб, ота-онаси розилиги билан оила қурди. У оиласи билан тинч, хотиржам яшарди. Маъсума ақлли, чиройли, ҳамма ҳавас қиладиган қиз эди. Шу орада, улар икки фарзандли бўлишиб, ҳаётлари бир текисда ўтиб борарди.\nСизнинг IPнгиз: 18.204.227.117\nБугун: 27-05-2020 18:06:06


Пайариқда қўшмачилик билан шуғулланган йигитга суд...\n10.12.2019 10:14 0 2187\nСудланувчи Алишер Нодиров (исм, фамилиялар ўзгартирилган) 1993 йил Пайариқ туманида туғилган. 26 ёшли буйдоқ бу йигит таассуфки, бирон фойдали юмуш билан шуғулланмаган. Табиийки, топиш-тутишининг ҳам аниқ манбаси бўлмаган.\nОдатдаги кунларнинг бирида Алишерга нотаниш бўлган, тадбирга жалб қилинган Тўра Болиев Жасмина исмли таниши билан жинсий алоқа қилиши учун шароит яратиб беришни сўраб қолади. Албатта, бу хизмат текинга эмасди.\nЎзи шундоқ ҳам моддий аҳволи яхши бўлмаган Алишерга бу жуда айни муддао бўлди. Ўзаро келишув 50 минг сўмга баҳоланди. Яъни, шу пулга Алишер Тўра ва Жасминанинг «дам» олишлари учун ўз хонадонидан фойдаланишига рухсат берадиган бўлди. Аммо у пулларни санаб кўришгагина улгурди, холос. Негаки, Пайариқ тумани ИИБ ЖҚБ ходимлари томонидан пуллар тегишли тартибда ҳужжатлаштириб олинган.\nАниқланишича, Алишер Нодиров шу уйда 2000 йилдан буён истиқомат қилиб келган, ота-онаси вафот этишган. Албатта, суд мажлисида у қилган ишидан чин кўнгилдан пушаймонлиги, пул зарур бўлганлиги сабабли пулга муҳтож бўлиб, нотаниш қиз ва йигитга номақбул ишлари учун яшаш уйида шароит яратиб берганлиги, келгусида бу каби жиноятга асло қўл урмаслиги ҳақида кўрсатма берди.\nСуд фуқаровий даъво мавжуд эмаслигини эътиборга олиб, унга 250 соат мажбурий жамоат ишлари жазоси тайинланди.\nТайинланган мажбурий жамоат ишлари жазоси Пайариқ туман ИИО Пробация гуруҳи томонидан белгилаб берадиган жойларда ўташ белгиланди.\nжиноят ишлари бўйича Пайариқ тумани суди судьяси\nҲуқуқ 11/09, 11:00\nШирин шаҳрида қўшмачи аёл қўлга олинди. У қизларни бу йўлга мажбурий тартибда жалб қилганликда айбланмоқда\nЖамият 09/03, 15:39\nТошкент аэропортида яна бир қўшмачи ушланди


Қазо ва каффорот вожиб бўладиган ҳолатлар ҳақида\n1182 Ўқиш режими + -\nКим жинсий яқинлик қилса ёки унинг икки йўлидан бирига яқинлик қилинса, рўзаси бузилади.\nБунда манийнинг нозил бўлиши ёки бўлмаслигининг эътибори йўқ. Эркаклик олатининг бош қисми иккинчи тарафнинг олди ёки орқа йўлига кирса бўлди.\nҚасдан ғизо ёки даво бўладиган нарсани еса ёки ичса ҳам, рўзаси бузилади.\nАлбатта, мазкур еб-ичишлар Рамазон кундузида содир бўлса.\nБу ҳолатларда қазосини тутади ва худди зиҳор қилувчи каби каффоротни адо қилади.\n«Бир одам Расулуллоҳ соллаллоҳу алайҳи васалламнинг ҳузурларига келиб:\n«Ҳалок бўлдим, эй Аллоҳнинг Расули!» – деди.\n«Сени нима ҳалок қилди?» – дедилар.\n«Рамазонда хотинимнинг устига чиқдим», – деди.\n«Қул озод қилишга нарса топа оласанми?» – дедилар.\n«Йўқ», – деди.\n«Икки ой кетма-кет рўза тута оласанми?» – дедилар.\n«Олтмиш мискинга таом беришга нарса топа оласанми?» дедилар.\nСўнгра кутиб ўтирди. Пайғамбар соллаллоҳу алайҳи васалламга бир занбил хурмо келтирилди. Ул Зот (ҳалиги одамга):\n«Мана буни садақа қилиб юбор», – дедилар.\n«Эй Аллоҳнинг Расули, биздан кўра фақирроққами? Аллоҳга қасамки, у(Мадина)нинг икки четининг орасида биздан кўра муҳтожроқ аҳли байт йўқ», – деди.\nБас, Пайғамбар соллаллоҳу алайҳи васаллам кулдилар, ҳатто тишларининг оқи кўриниб кетди. Сўнгра:\n«Бор! Уни аҳлинга таом қилиб бер», – дедилар.\nРўзасини бузган рўзадор каффорот беришлиги вожиблиги шу ҳадисдан олинган.\nЭнг аввал каффорот қул озод қилиш бўлади.\nКаффорот бериш вожиб бўлган одам қул озод қилишга қодир бўлмаса, кетма-кет, орасини узмай олтмиш кун рўза тутиши лозим.\nРамазон рўзасини тутиш даврида сабрсизлик қилгани сабабли, сабрли бўлишга тузукроқ одатланиб олиши учун.\nРамазонда қасдан рўзасини очиб юборган одам, икки ой кетма-кет рўза тутишга қодир бўлмаса, олтмиш мискинга таом беради. Ҳар бир мискинга бир мудд (1843 грамм) миқдорида таом беради. Бу эса ўз навбатида гуноҳкор кишининг гуноҳини ювишга имкон яратиб бериш билан бирга, мискинларга яхшилик қилиш йўли ҳамдир.\nЖумҳур уламолари: «Жинсий алоқада қатнашгани учун аёл киши ҳам каффорот беради», деганлар.\nКаффоротни адо қилиш Рамазон фарзини адо қилишни қасдан бузганда вожиб бўлади. Бошқасида вожиб бўлмайди.\nАгар Рамазоннинг қазосини ёки бошқа рўзаларни қасдан бузса ҳам каффорот вожиб бўлмайди. Каффорот Рамазоннинг ҳурматини оёқ ости қилгани учун вожиб бўлади.\nРамазон рўзаси фарзини адо қилишни ният қилиб тутган одам уни ўз ихтиёри ила мажбурлашсиз ва шаръий узрсиз қасдан очиб юборса, ҳам қазосини тутади, ҳам каффоротни адо этади.\nБу нарса қуйидаги ҳолатларда юз беради:\nРўзани бузадиган ва ҳам қазо тутишни, ҳам каффоротни вожиб қиладиган нарсалар:\n1. Fизо ёки унинг маъносидаги нарсани шаръий узрсиз емоғи. Одатда озуқа сифатида тановул қилинадиган барча нарсалар ғизога киради. Дори, папирос, сигара, афюн, наша ва шунга ўхшаш нарсалар ҳам ғизо маъносидаги нарсаларга киради. Ушбу ҳолатларда рўзасини очган одам ҳам қазосини тутади, ҳам қул озод қилиш ёки олтмиш кун кетма-кет рўза тутиш, унга қодир бўлмаса, олтмиш мискинга таом бериш билан каффоротни адо қилади.\n2. Бировнинг ғийбатини қилганидан, қон олдирганидан, шаҳват билан ушлаганидан ёки ўпганидан, қучоқлашиб ётганидан, мўйлабини мойлаганидан кейин «рўзам очилиб кетди» деган ўй билан қасдан еб-ичиб юборса, ҳам қазо тутиб, ҳам каффорот адо қилади.\n(Фақиҳ «рўзанг очилибди» деб фатво берса, бундан мустасно. Унда фақат қазо тутади. Каффорот вожиб бўлмайди.)\n3. Оғзига кирган ёмғир сувини, хотинининг тупугини лаззат учун ичига ютса, кесакхўр одам кесакни ютиб юборса, ҳам қазо тутиб, ҳам каффорот адо қилади.\n4. Фарж шаҳватини тўла равишда қондирса ҳам. Унда иштаҳа тортадиган одам жинсининг олди ёки орқасига олатни киритиш кўзда тутилган. Агар маний тўкилиши бўлмаса ҳам.\n5.Аёл киши кичик ёшдаги боланинг ёки мажнуннинг ўзига яқинлик қилишига имкон берса, унга ҳам қазо, ҳам каффорот вожиб бўлади.\nРўзани бузадиган нарсалар ҳақида\nҚазо тутиш лозим бўладиган ҳолатлар ҳақида\n02:11 / 18.05.2017 2381\n08:55 / 21.03.2017 2934\nКамтарлик яхшиликнинг безагигина эмас, посбони ҳамдир. Ж.Аддисон Атрофдаги ҳодисаларни кузатиб, таҳлил қилар эканман, баъзан бир нарсага вазиятга кўра икки давоми...\n04:33 / 10.12.2018 1272\nAршни кўтарган зикр\nИнсон бу дунёда яшар экан, фақат моддиятга боғлиқ бўлган бу тирикликда уни самоларга боғловчи амалларга ҳам эҳтиёж сезади. Мана шу эҳтиёжни билган ва бизни бу давоми...\n13:08 / 11.01.2020 1960\n07:12 / 25 ноябрь 8423


Дима Қаюм кутубхонаси: воқеалар ривожи қандай...\n08.02.2018 15:55 0 259\nДилшод Болтабоев (Дима Қаюм)нинг халқ хайрияси билан қурган «Халқ кутубхонаси» бузилиш хавфи остида қолгани ҳақида ёзгандик. Бу ҳақида Дилшод Болтабоев Ўзбекистон президентига мурожаат қилганини ҳам биласиз.\nХўш, воқеалар ривожи қандай?\nДилшод Болтабоев билан яна боғландик:\n− Қўллаб-қувватлаганликларинг учун раҳмат, деярли барча сайтлар кутубхона бузилмаслиги кераклигини айтиб, мақолалар эълон қилишди, аҳволни ўргангани бир қанча давлат нашрларидан, хусусан, «Халқ сўзи» газетасидан ҳам, «Ёшлар» телеканалидан ҳам, «Давр»дан ҳам мухбирлар келишди, − деди Дилшод Болтабоев. – Воқеалар ривожи шундайки, туман ҳокимиятининг қурилиш ишлари бўлими вакили келиб, бу шов-шувлар бир ёқли бўлгунча кутубхонани бузмасликларини, аммо бозордаги кўпгина шунақа қурилган дўконлар бузилаётганлигини айтиб, кутубхона ҳам бузиладиган бўлса, бошқа жойдан каттароқ қилиб кутубхона қуриш учун жой берилишини айтди.\nДилшод Болтабоев гарчи бу ҳақда ёзмаслигимизни сўраган бўлса ҳам айтиб қўйишимиз шартки, турли катта-кичик идораларнинг вакиллари «Сен кимсан ўзи?» «Нега бутун Республикага жар соласан?» «Нега туманни бутун Ўзбекистонга шов-шув қилаяпсан?» «Ўрнингни, кимлигингни бил!» каби сўзлар билан унга пўписалар қилишаяпти экан.\n− Акалар, бу гапларни ёзмай туринглар, ўзим ҳам қўрқиб қолдим, ҳар хил гаплар бўлаяпти, − дейди кутубхона қолиб, ўзидан ҳам хавотирга тушиб қолган Дилшод Болтабоев.\nТаъкидлашимиз жоизки, ҳозирда Дима Қаюмни жуда кўпчилик ижод аҳли қўллаб турибди ва бундан кейин ҳам шундай бўлиб қолади.\nДима Қаюм халқ кутубхонаси\nМаданият 09/07, 14:26


Давлат ва хўжалик бошқаруви, маҳаллий давлат ҳокимияти органларининг тузилмаси, таркиби, функциялари ва асосий фаолияти, уларда жисмоний ва юридик шахсларнинг мурожаатларини кўриб чиқиш тартиби тўғрисида ахборотлар тақдим этиш. Вазирлар Маҳкамаси, давлат ва хўжалик бошқаруви, маҳаллий давлат ҳокимияти органлари\nЖисмоний ва юридик шахсларнинг мурожаатларини кўриб чиқиш.\n30. Мол-мулк сотиладиган иқтисодий ночор хўжалик юритувчи субъектлар тўғрисида ахборот. Давлат рақобат қўмитаси\n31. Қимматли қоғозлар бозори, банк ва суғурта секторлари тўғрисида ахборотлар тақдим этиш. Давлат рақобат қўмитаси, Марказий банк, Молия вазирлиги\n45. Илм-фан, таълим, ахборот ва маданият бўйича қизиқишларни тезкорлик билан қондиришга йўналтирилган замонавий ахборот технологиялари асосида аҳолига ахборот-кутубхона хизмати кўрсатишга доир ахборотларни, Ўзбекистон Республикасининг ахборот ресурслари ва ахборот-кутубхона марказлари, шунингдек ихтисослаштирилган кутубхоналари рўйхатини тақдим этиш. Алишер Навоий номидаги миллий кутубхона, Олий ва ўрта махсус таълим вазирлиги, Халқ таълими вазирлиги, Ўзбекистон Республикаси Ахборот технологиялари ва коммуникацияларини ривожлантириш вазирлиги\n50. Авиакомпания томонидан реал вақт режимида кўрсатилаётган хизматлар сифатини аниқлаш учун анкета.\n50.1 «Ўзбекистон ҳаво йўллари» миллий авиакомпаниясининг авиачипталарини банд қилиш ва сотиш, шунингдек банд қилиш ва сотишни амалга ошириш бўйича ахборотлар тақдим этиш.\n50.2 Авиакомпаниянинг маҳаллий, халқаро рейсларга бериладиган имтиёзлар, чегирмалар ҳамда уларни қўллаш қоидалари тўғрисида ахборотлар тақдим этиш.\n51. Олиб кирилаётган ва олиб чиқилаётган озонни бузувчи моддалар ва таркибида улар бўлган моддалар тўғрисида ахборот бериш. Ўзбекистон Республикаси Давлат табиатни муҳофаза қилиш қўмитаси\n52. Экология сертификати бериш бўйича ахборот бериш.\n52.1 Давлат экология экспертиза хулосасини бериш учун зарур бўлган ҳужжатлар таркиби бўйича ахборотлар тақдим этиш.\n53. Ер ости бойликлари участкаларидан фойдаланиш ҳуқуқи учун берилган лицензиялар бўйича ахборот бериш. Ўзбекистон Республикаси Давлат геология ва минерал ресурслар қўмитаси\n54. Маҳсулотлар (хизматлар)ни сертификатлаш бўйича аккредитация қилинган органлар тўғрисида ахборот бериш. Ўзбекистон стандартлаштириш, метрология ва сертификатлаштириш агентлиги\n55. Аккредитация қилинган синов (ўлчов) лабораториялари бўйича ахборот бериш.\n55.1 Стандартлаштириш бўйича норматив ҳужжатларни давлат рўйхатидан ўтказиш бўйича ахборотлар тақдим этиш.\n55.2 Маҳсулотларни сертификатлаш ва мажбурий сертификатланиши лозим бўлган маҳсулотлар рўйхати бўйича ахборотлар тақдим этиш.\n55.3 Ўлчовларни бажариш методикаси давлат реестри бўйича ахборотлар тақдим этиш.\n55.4 Аккредитация қилинган метрология хизматлари давлат реестри бўйича ахборотлар тақдим этиш.\n55.5 Сифатни бошқариш сертификатлашган тизими давлат реестри бўйича ахборотлар тақдим этиш.\n55.6 Ўлчов воситалари давлат реестри бўйича ахборотлар тақдим этиш.\n56. Автомобиль транспортида йўловчилар ва юк ташиш фаолиятини амалга ошириш ҳуқуқи учун лицензиялар бериш бўйича ахборот тақдим этиш. Ўзбекистон автомобиль ва дарё транспорти агентлиги\n57. Янги илмий лойиҳалар бўйича танловга, шунингдек Ўзбекистон Республикаси Фанлар академиясининг илмий-тадқиқот муассасаларида бажарилган илмий ишланмалар тўғрисидаги аризаларни рўйхатдан ўтказиш тартиби ҳақида ахборот бериш. Ўзбекистон Республикаси Фанлар академияси\n58. Кредит ташкилотлари (банклар, ломбардлар, микрокредит ташкилотлари), шунингдек қимматли қоғозлар бланкаларини тайёрлаш ҳуқуқига эга бўлган юридик шахслар тўғрисида ахборот бериш. Ўзбекистон Республикаси Марказий банки\n58.1 Банк фаолиятини амалга ошириш учун тижорат банкларини лицензиялаш тартиби тўғрисида ахборотлар тақдим этиш.\n58.2 Микрокредит ташкилотлари ҳамда ломбардлар фаолиятини лицензиялаш ва тартибга солиш бўйича ахборотлар тақдим этиш.\n59. Кредитлар, микрокредитлар бериш бўйича, шунингдек халқаро молия ташкилотлари ва хорижий банкларнинг кредит линиялари тўғрисида ахборот тақдим этиш. Ўзбекистон Республикаси Марказий банки, тижорат банклари\n60. Банк омонатлари бўйича ахборот бериш.\n61. Банк карталари бериш бўйича ахборот тақдим этиш.\n62. Карточкалар, терминаллар, банкоматлардан фойдаланиш, терминалларни ўрнатиш, таъмирлаш ва алмаштириш бўйича ахборот бериш.\n63. Илмий лойиҳалар танловига берилаётган буюртманомаларни рўйхатдан ўтказиш. Вазирлар Маҳкамаси ҳузуридаги Фан ва технологияларни ривожлантиришни мувофиқлаштириш қўмитаси\n64. Инновацион илмий ишланмалар, илмий лойиҳалар танловлари, шунингдек илмий ва илмий-техник тадбирлар режалари тўғрисида ахборот бериш.\n65. Инновацион маҳсулотлар ярмаркасида қатнашиш учун буюртманомаларни рўйхатдан ўтказиш.\n65.1 Илмий ва илмий-техникавий тадбирлар ўтказиш режасига таклифларни электрон рўйхатга олиш.\n65.2 Илмий-тадқиқот ишларни бажариш натижаларини электрон рўйхатга олиш.\n66. Қимматли қоғозларнинг чиқарилиши, қимматли қоғозлар бозорининг профессионал қатнашчилари тўғрисида ахборот бериш. Давлат рақобат қўмитаси ҳузуридаги Қимматли қоғозлар бозорини мувофиқлаштириш ва ривожлантириш маркази\n67. Пахта маҳсулотлари ташқи кўриниши стандарт намуналарига буюртмалар қабул қилиш тўғрисида ахборот бериш. Вазирлар Маҳкамаси ҳузуридаги «Сифат» Ўзбекистон пахта толасини сертификатлаш маркази\n68. Аэропортларда ҳаво ташувларини амалга ошириш билан боғлиқ бўлган ҳаво кемаларига хизмат кўрсатиш бўйича фаолиятни амалга ошириш ҳуқуқи учун лицензиялар бериш бўйича ахборот тақдим этиш. Ўзбекистон Республикаси Парвозлар хавфсизлигини назорат қилиш давлат инспекцияси\n68.1 Ўзбекистон Республикасининг фуқаро ва экспериментал авиация аэродромларини сертификатлаш бўйича ахборотлар тақдим этиш.\n68.2 Ўзбекистон Республикасининг фуқаро ҳаво кемаларини давлат рўйхатидан ўтказиш бўйича ахборотлар тақдим этиш.\n68.3 Ўзбекистон Республикасининг ҳаво кемалари эксплуатантларини давлат рўйхатидан ўтказиш бўйича ахборотлар тақдим этиш.\n68.4 Авиация техникаларига техник хизмат кўрсатиш ташкилотларини сертификатлаш бўйича ахборотлар тақдим этиш.\n68.5 Ўзбекистон Республикасига мунтазам равишда парвозларни бажариш учун хорижий авиаташувчиларга фойдаланиш рухсатномаларини бериш бўйича ахборотлар тақдим этиш.\n69. Ички ва халқаро йўналишларда темир йўл транспортида юк ва йўловчилар ташиш фаолиятини амалга ошириш ҳуқуқи учун лицензия бериш юзасидан ахборот тақдим этиш. Ўзбекистон Республикаси Темир йўлларда юк ва йўловчилар ташиш хавфсизлигини назорат қилиш давлат инспекцияси\n70. Юридик шахсларга объектларни, маҳсулотлар ва технологияларни уларнинг белгиланган стандартларга мувофиқлиги юзасидан берилган қабул қилиш хулосалари бўйича ахборот бериш.\n71. Ғаллани, дуккакли донларни, ёғли экинлар ҳосилини ва уларни қайта ишлаш маҳсулотларини сертификатлаш, ғаллани ва уни қайта ишлаш маҳсулотларини текшириш тартиби, ушбу тармоқда синов воситаларини метрологик аттестациядан ўтказиш тўғрисида ахборот бериш. Давлат дон инспекцияси\n72. Истеъмол объектларининг энергия таъминоти лойиҳаларини келишиб олиш бўйича ахборот бериш. Электр энергетикада назорат бўйича давлат инспекцияси\n74. Давлат киностудиялари томонидан тайёрланган аудиовизуал асарлар тўғрисида ахборот бериш. «Ўзбеккино» миллий агентлиги\n75. Кино, видеомаҳсулотларни ишлаб чиқариш, кўпайтириш, дубляж қилиш, сотиш ва прокатга бериш фаолиятини амалга ошириш ҳуқуқи учун лицензия бериш юзасидан ахборот тақдим этиш.\n76. Электрон каталогдан, миллий ва хорижий электрон ресурслардан фойдаланишга рухсат бериш, адабиётларга буюртма бериш. Ўзбекистон миллий кутубхонаси\n77. Шаҳар транспорти йўналишлари тўғрисида ахборот бериш. «Тошшаҳартранс-хизмат» уюшмаси\n77.1 Шаҳар йўловчи транспортида юриш учун ойлик йўл карточкалари турлари тўғрисида ахборотлар тақдим этиш.\n78. Электрон темир йўл чипталарини банд қилиш ва сотиш хизматлари кўрсатиш, поездларда йўл ҳақи нархи тўғрисида ахборот бериш. «Ўзбекистон темир йўллари» давлат-акциядорлик компанияси\n79. Ўзбекистон Республикаси ҳудудида темир йўлда юришда имтиёзлар тўғрисида ахборот бериш.\n80. Аҳоли ва хўжалик юритувчи субъектлар учун табиий газдан фойдаланиш тарифлари ҳамда табиий газ билан таъминлаш тармоқларига сервис хизмати кўрсатиш учун аризаларнинг электрон шакллари тўғрисида ахборот бериш. «Ўзбекнефтгаз» МХК\n81. «Ўзнефтмаҳсулот» акциядорлик компанияси заводларида ишлаб чиқарилаётган нефть маҳсулотлари рўйхатини тақдим этиш.\n82. Ишлаб чиқарилаётган маҳсулотлар, шу жумладан истеъмол товарлари, шартномаларнинг намунавий шакллари, истеъмол товарларининг доимий янгилаб бориладиган прайс-варақлари тўғрисида ахборот бериш. «Олмалиқ КМК» АЖ\n83. Рух ва қўрғошин концентратини қайта ишлаш хизматлари кўрсатиш, етказиб бериладиган концентрат сифатига, намунавий контракт шаклига қўйиладиган талаблар тўғрисида ахборот бериш.\n84. Лизинг хизматлари тўғрисида ахборот бериш. «Ўзқишлоқхўжалик-машлизинг» компанияси\nСуғуртачилар ва суғурта брокерларининг суғурта фаолиятини лицензиялаш тартиби, шунингдек лицензия олиш учун тегишли бланкалар ва аризаларнинг электрон шакллари тўғрисида ахборотлар тақдим этиш.\nАудиторлик фаолиятини лицензиялаш тартиби, шунингдек лицензия олиш учун тегишли бланкалар ва аризаларнинг электрон шакллари тўғрисида ахборотлар тақдим этиш.\nМалака сертификатига эга бўлган аудиторлар тўғрисида ахборотлар тақдим этиш.\nМонополистик корхоналар ва табиий монополиялар субъектлари томонидан ишлаб чиқариладиган товарлар (ишлар, хизматлар)га нархлар (тарифлар)ни декларациялаш (тасдиқлаш) учун аризалар қабул қилиш.\nМактабларнинг 9-синфлари битирувчиларини ўрта махсус, касб-ҳунар коллежларида ўқишга қамраб олиш тўғрисида ахборотлар тақдим этиш.\nБанк хизматлари олиш учун зарур бўлган махсус аризалар ва бошқа шаблонлар шаклларини электрон шаклда тақдим этиш.\nБанк счётларини масофадан хизмат кўрсатиш тизимига улаш шартлари тўғрисида ахборотлар тақдим этиш.\nБанк счётларининг масофадан хизмат кўрсатиш тизими орқали шахсий счётлар бўйича қолдиқлари ва маблағлар айланиши, берилган кредитларни қайтариш ҳамда мижозларнинг омонатлари бўйича ҳисобланган фоизлар тўғрисида ахборотлар тақдим этиш.\nЖисмоний ва юридик шахсларнинг баҳолаш, биржа ва риэлторлик фаолияти тўғрисидаги қонун ҳужжатларини бузувчилар тўғрисида ахборотлар тақдим этиш.\nНизоли вазиятларда суд сўровномалари бўйича материалларни баҳолашни экспертизадан ўтказиш эксперт комиссиялари ва экспертлар таркиби тўғрисида ахборотлар тақдим этиш.\nДавлат улуши 50 фоиздан ортиқ бўлган корхоналарда (устав капитали 500 млн сўмдан ортиқ бўлган очиқ акциядорлик жамиятлари, банклар ва суғурта ташкилотларидан ташқари) ташқи аудитни ўтказишига рухсат берилган аудиторлик ташкилотлари тўғрисида ахборотлар тақдим этиш.\nБаҳолаш ташкилотлари ва биржалар, риэлторлик фаолияти учун лицензиялар бериш учун ариза бланкалари, шунингдек баҳоловчининг малака имтиҳонидан ўтиш ҳамда жисмоний шахсларнинг биржа савдоларида профессионал иштирокчилар сифатида фаолиятни амалга ошириш ҳуқуқига аттестациядан ўтиш учун тўлдириладиган анкеталар тақдим этиш.\nЎзбекистон Республикасида баҳоловчилар ва биржа савдоларининг профессионал иштирокчиларини тайёрлаш ва қайта тайёрлаш билан шуғулланадиган мавжуд ўқув марказлари тўғрисида ахборотлар тақдим этиш.\nЖисмоний шахсларни биржа савдолари иштирокчилари сифатида фаолиятни амалга ошириш ҳуқуқини олиш учун аттестациядан ўтказиш тартиби ва жадвали ҳамда ўтказилган тест натижалари тўғрисида ахборотлар тақдим этиш.\nБаҳоловчиларни малака имтиҳонидан ўтказиш тартиби ва жадвали ҳамда ўтказилган тест натижалари тўғрисида ахборотлар тақдим этиш.\nЮридик шахсларга саноат алпинизми усули билан баландликларда таъмирлаш, қурилиш-монтаж ишларини амалга ошириш ҳуқуқига лицензиялар беришга ахборотлар тақдим этиш, аризалар қабул қилиш ва уларнинг реестрини юритиш.\nЮридик шахсларга хавфи юқори бўлган объектлар ва потенциал хавфли ишлаб чиқаришларда таъмирлаш, қурилиш-монтаж ишларини амалга ошириш ҳуқуқига лицензиялар беришга ахборотлар тақдим этиш, аризалар қабул қилиш.\nЮридик шахсларга мудофаа объектларида таъмирлаш, қурилиш-монтаж ишларини амалга ошириш ҳуқуқига лицензиялар беришга ахборотлар тақдим этиш, аризалар қабул қилиш.\nишларини амалга ошириш ҳуқуқига лицензиялар бериш бўйича ахборотлар тақдим этиш, аризалар қабул қилиш.\nТанлов савдолари тўғрисида ахборотлар тақдим этиш, савдоларга электрон шаклда аризалар қабул қилиш.\nОммавий ахборот воситаларини рўйхатдан ўтказиш тартиби тўғрисида ахборотлар тақдим этиш, шунингдек уларни рўйхатдан ўтказиш учун аризалар қабул қилишни ташкил этиш.\nМатбаа корхоналарини рўйхатдан ўтказиш тартиби тўғрисида ахборотлар тақдим этиш, шунингдек гувоҳнома олиш учун аризалар қабул қилишни ташкил этиш.\nНоширлик фаолиятини лицензиялаш тартиби тўғрисида ахборотлар тақдим этиш, шунингдек лицензия олиш учун аризалар қабул қилишни ташкил этиш.\nОлий малакали илмий ва илмий-педагогик кадрлар мутахассисликлари номенклатуралари ва паспортларини тақдим этиш.\nҲимоя қилинган диссертация ишларининг илмий ва илмий-амалий аҳамияти тўғрисида ахборотлар тақдим этиш.\nДиссертация ишларини ҳимоя қилиш учун рухсат берилган мутахассисликлар тўғрисида ахборотлар тақдим этиш.\nБажариладиган докторлик ва номзодлик диссертациялари мавзулари тўғрисида ахборотлар тақдим этиш.\nИлмий даража ва илмий унвон берилган шахслар тўғрисида ахборотлар тақдим этиш.\nЎрта махсус, касб-ҳунар таълими муассасаларида кадрлар тайёрлаш амалга ошириладиган мутахассисликлар бўйича ахборотлар тақдим этиш.\nХалқ ва ўрта махсус, касб-ҳунар таълими тизимида педагогик кадрларга берилган малака тоифаси ва эгаллаб турган лавозимига мувофиқлиги тўғрисидаги ҳужжатлар бўйича ахборотлар тақдим этиш.\nТаълим муассасаларига берилган аккредитация гувоҳномалари тўғрисида ахборотлар тақдим этиш.\nНодавлат таълим муассасаларига берилган лицензиялар тўғрисида ахборотлар тақдим этиш.\nЎзбекистон Республикасидаги наркотик вазият ривожланишининг асосий кўрсаткичлари тўғрисида ахборотлар тақдим этиш.\nЎзбекистон Республикаси бўйича об-ҳаво маълумоти.\nНефть, газ ва газ конденсати қазиб чиқариш, уларни қайта ишлаш ва сотиш, нефть маҳсулотларини сотиш, магистрал газ қувурлари, нефть қувурлари ва нефть маҳсулотлари қувурларини лойиҳалаштириш, қуриш, улардан фойдаланиш ва уларни таъмирлаш фаолиятини лицензиялаш бўйича ахборотлар тақдим этиш.\nАвтомобилларга ёнилғи қуйиш шохобчалари ва мой алмаштириш шохобчалари орқали нефть маҳсулотларини сотиш фаолиятини лицензиялаш бўйича ахборотлар тақдим этиш.\nСаноат мулкчилиги объектлари, селекция ютуқларига муҳофаза ҳужжатлари, ЭҲМ, маълумотлар базалари ва интеграл микросхемалар топологиялари учун дастурларни расмий рўйхатдан ўтказишга буюртманомалар беришга аризалар қабул қилиш ва ахборотлар тақдим этиш.\nСаноат мулкчилиги объектларидан, селекция ютуқларидан, ЭҲМ, маълумотлар базалари ва интеграл микросхемалар топологиялари учун дастурлардан фойдаланиш учун ҳуқуқлар бериш бўйича лицензия шартномалари, шунингдек уларнинг тўлиқ ёки қисман воз кечиш тўғрисидаги шартномалари ҳақида ахборотлар тақдим этиш.\nТранспорт хизматларини ташкил этиш бўйича мавжуд йўналишлар ҳамда фуқаролардан таклифлар қабул қилиш тўғрисида ахборотлар тақдим этиш.\nЗамонавий ахборот технологияларини қўллаган ҳолда очиқ танловлар асосида давлат харидларини амалга ошириш.\nҲаж ва Умра зиёратига боришни ташкил этиш тартиби тўғрисида ахборотлар тақдим этиш, уларни ташкил қилиш бўйича фуқаролар аризаларини қабул қилиш.\nАлкоголли маҳсулотлар савдоларини амалга ошириш фаолиятини лицензиялаш тартиби тўғрисида ахборотлар тақдим этиш, шунингдек лицензия олиш учун аризалар қабул қилишни ташкил этиш.\nАвтомобиль ёнилғиси савдоларини амалга ошириш фаолиятини лицензиялаш тартиби тўғрисида ахборотлар тақдим этиш, шунингдек лицензия олиш учун аризалар қабул қилишни ташкил этиш.\nГрампластинкалар, аудиокассеталар ва лазер дисклари ишлаб чиқиш, ишлаб чиқариш, ёзиш, уларни кўпайтириш ва сотиш фаолиятини лицензиялаш тартиби тўғрисида ахборотлар тақдим этиш, шунингдек лицензия олиш учун аризалар қабул қилишни ташкил этиш.\nУлгуржи савдоларни амалга ошириш фаолиятини лицензиялаш тартиби тўғрисида ахборотлар тақдим этиш, шунингдек лицензия олиш учун аризалар қабул қилишни ташкил этиш.\nЕр муносабатларини тартибга солиш бўйича ахборотлар тақдим этиш ва ерга эгалик қилиш ҳуқуқини бериш юзасидан ҳужжатлар қабул қилиш.\nИшлаб чиқариладиган тармоқ маҳсулотларининг турлари рўйхати бўйича ахборотлар тақдим этиш.\nЎзбекистон Республикасида ишлаб чиқариладиган фармацевтика маҳсулотлари бўйича ахборотлар тақдим этиш.\nМамлакатимиз ишлаб чиқарувчилари томонидан ишлаб чиқариладиган дори-дармон воситалари номенклатураси тўғрисида ахборотлар тақдим этиш.\nЗамонавий ахборот технологияларини қўллаган ҳолда очиқ танловлар асосида харидларни амалга ошириш.\nАвтомобиль танлаш ва буюртма бериш бўйича ахборотлар тақдим этиш.\nКомпания корхоналари томонидан ишлаб чиқариладиган маҳсулотлар турлари, уларнинг тавсифлари ва хусусиятлари тўғрисида ахборотлар тақдим этиш.\nЗарур формулярларни, шартномаларни электрон шаклда тақдим этиш.\nАлкоголли маҳсулотларнинг ҳақиқийлигини автоматлаштирилган равишда текшириш имкониятини бериш.\nУ ёки бу суғурта маҳсулоти қийматининг автоматлаштирилган ҳисоб-китобини амалга оширишни назарда тутувчи «Суғурта калькулятор» суғурта полиси ҳисоб-китоби бўйича ахборот.\nКомпания мижозларидан суғурта ҳодисалари тўғрисида аризалар қабул қилиш.\nКитоблар ёки бошқа бадиий адабиётлар тайёрлаш ва нашр қилиш тартиби тўғрисида, газеталар, китоблар ва бошқа нашрлар турларини, электрон шаклда файлнинг мазмунини тегишли равишда ҳимоя қилинишини таъминлаган ҳолда ишлаб чиқаришга қабул қилиш тарзидаги қўшимча хизматлар турлари тўғрисида ахборотлар тақдим этиш.\nКитоблар ва тайёрлашга имконияти бўлган қоғозли тоза товарлар рўйхатини тақдим этиш.\nИшлар турларига баҳолар, ишлаб чиқариш шартлари, газеталар ва журналлар (ҳар ойда янгилаш) ҳақидаги бошқа маълумотлар тўғрисида ахборотлар тақдим этиш.\nГазеталарни тарқатиш ва кузатиб бориш, босма нашрларни савдо минтақасининг манзили билан тарқатиш тартиби тўғрисида ахборотлар тақдим этиш.\nТомоша-концерт фаолиятини лицензиялаш тартиби тўғрисида ахборотлар тақдим этиш, шунингдек лицензия олиш учун аризалар қабул қилишни ташкил этиш.\nКонцертлар ва томоша тадбирлари ўтказишга томоша-концерт гувоҳномасини олиш тартиби тўғрисида ахборотлар тақдим этиш, шунингдек гувоҳнома олиш учун аризалар қабул қилишни ташкил этиш.\n148. Ишлаб чиқариладиган халқ истеъмол товарлари тўғрисида ахборотлар тақдим этиш ҳамда уларга Интернет тармоғи орқали буюртманомалар қабул қилиш.\n«Ўзметкомбинат» ОАЖ томонидан ишлаб чиқариладиган рангли металлар тўғрисида ахборотлар тақдим этиш ҳамда уларга Интернет тармоғи орқали буюртманомалар қабул қилиш.\n«Ўзметкомбинат» ОАЖда ишлаб чиқариладиган электродлар тўғрисида ахборотлар тақдим этиш.\n(2-илова Ўзбекистон Республикаси Вазирлар Маҳкамасининг 2016 йил 5 апрелдаги 103-сонли қарори таҳририда — ЎР ҚҲТ, 2016 й., 14-сон, 132-модда)


ОТАМЕРОС (ҳикоя) – Yoshlar ovozi\n06.11.2017 Yoshlar ovozi\t0 Comments\nЙигирма ёшимда Қора денгиз соҳилида жойлашган қишлоқдаги беш синфли, атиги бир дона дарслик китоби асосида машғулот олиб бориладиган мактабда ёлғиз муаллимлик қилардим. Уйланмагандим. Оқшомларимни газ лампаси ёруғида китоб ўқиш, батареяли радио қулоғини бураб қўйиб мусиқа тинглаш, эртанги дарсга тайёргарлик кўриш билан ўтказардим.\nМен яшаган балиқчилар қишлоғида бир дурадгор яшарди. Унинг тузуккина устахонаси ва етарлича асбоб-ускуналари бор эди. Аср пайти ўқувчиларни уй-уйига жўнатгандан кейин тўғри дурадгорнинг ёнига борардим. У яхши суҳбатдош, тўғрисўз инсон эди. Дурадгорликка ҳам қизиқардим. Карим уста билан гурунглашиб, бирйўла кичикроқ қутичами, расм гардишими шунга ўхшаш буюмларни ясардим. Дурадгор ҳам бир томондан ўзига шерик топгани, иккинчи томондан менга ёрдам бераётганидан хурсанд эди.\nУста мактаб кўрмаган, лекин ўзига керакли даражада ўқиш, ёзишни мустақил ўрганганди. У тўғри фикрлар, янгиликларни тезда қабул қиларди. Мендан доимо дунёда қандай воқеалар рўй бераётгани ҳақида сўрар, айниқса, тарихга оид саволларга кўмиб ташларди. Орада: “Ҳадеб мен сенга ўргатавераманми, сен ҳам менга бирор нарса ўргатгин-да!” — деб ҳазиллашар, бу билан мени хурсанд қилмоқчи бўлар эди. Кейин яна қўшимча қилиб: “Тахта-ёғоч иши ўз йўлига, аммо ҳаётимизда бўлиб ўтган ва бўлаётган воқеа-ҳодисалардан хулоса чиқариш муҳим. Фақат ўқувчиларга билим бериш билан чекланмасдан, оддий кишилардан ҳам ёрдамингни аяма!” — деб жилмаяр, яна саволга тутарди. Дунёнинг қандай яратилгани, мамлакатлар ўртасида ер-мулк учун олиб борилган низолар, хусусан, Иккинчи жаҳон уруши билан боғлиқ саволларнинг охири кўринмасди. Уруш тугаганида мен ўн ёшда, у эса ўттизда эди. Уруш ҳақидаги саволларнинг кўплигидан баъзан эсанкираб қолардим. Шундай пайтларда: “Иккинчи жаҳон уруши йилларида мен ҳали ёш бола, сиз эса кап-катта инсон бўлгансиз, уруш тўғрисида мендан кўпроқ нарса билсангиз керак”, — дея ундан зиёдроқ маълумотга эга эканимни сездирмасликка, шу орқали кўнглини кўтаришга ҳаракат қилардим. Шунда уста ишини тўхтатиб, рўмолчаси билан терини артиб, азбаройи тамаки чекаверганидан сарғайиб кетган мўйловини силар, нотўғри гапираётганимга ишора қилиб: “Ақл ёшда эмас, бошда!” — дерди.\nБир куни у яна шу мавзуда суҳбат бошлади. “Тўлаган солиқларимиз билан давлат сизларни интернатларда ўқитди”, — деди. Кейин бир муддат жим туриб, яна давом этди: “Яшаётган уйларингизнинг қурилишига ишлатилган цемент, оҳак, қум-шағал, ғишт, тахта ва ёғочлар осмондан тушгани йўқ. Улар халқнинг давлат ғазнасига тўлаган солиқлари эвазига бунёд бўлди. Сиз бу маблағлардан беармон фойдаландингиз. Шунинг учун ҳам сен болаларни ўқитиш билан чекланмаслигинг керак. Яъни, судья фақат жазо тайинловчи давлат хизматчиси, шифокор фақат беморга дори-дармон рўйхати ёзиб берувчи тиббиёт ходими бўлмаслиги керак. Шифокор қаерда бўлмасин аҳоли ўртасида соғлом турмуш тарзини тарғиб қилиши, агроном эса деҳқонларга қишлоқ хўжалиги экинларини қандай парвариш қилишни ўргатиши лозим. Хулласкалом, сен кечани-кеча, кундузни-кундуз демай, халқ фарзандларига таълим-тарбия беришинг керак. Боз устига, қишлоқда яшайдиганлар ўртасидаги уриш-жанжалларнинг сабабини топишинг, бунга монеълик кўрсатишинг даркор”, — дея сўзини бирдан якунлади. Чунки узоқдан чамаси тўққиз-ўн нафар киши бир қайиқни елкаларида ортмоқлаб келаётган эди. Дурадгор уларни кўриб, ҳайрон бўлди. Қайиқни устахонанинг олдига олиб келиб, елкаларидан туширди. Ораларидан бир киши ажралиб: “Карим уста, қайиқни энига ўртасидан кесиш керак”, — деди буйруқ оҳангида. Устанинг ҳайрати янада ошди: “Эсингни еганмисан?!” — деди шошилиб. “Ҳа, кес ўртасидан!” — деди бошқа биров қатъий оҳангда. Уста кеса олмаслигини айтганида иккала одам бирдан: “Ҳақингни оласан, нега кесмас экансан?!” — деб оёқ тираб олди. Карим уста: “Менга қаранглар, бу ишни нега қилаётганингизни англаб турибман. Биламан, бу қайиқ отангиздан мерос қолган. Лекин у сиз ўйлагандек ўртасидан кесиб бўлишиб олинадиган нарса эмас. Яхшиси, қайиқнинг ярим пулини бирингиз тўланг-да, меросни ўзингизга қолдиринг! Қайиқни иккига бўлгандан нима фойда?.. Жаҳл чиқса, ақл кетади. Бу ишингиз яхши эмас!” — деб маслаҳат берди. Аммо ака-ука шаштидан қайтмади. Улардан бири жуда асабий ҳолатда: “Меҳнат ҳақингни ол-да, вазифангни индамай бажар! Бизга ақл ўргат, деб келганимиз йўқ олдингга”. Қолганлар лом-мим демасди. Уста уларга юзланиб: “Сизлар нима дейсизлар?” — деб сўради. Бир киши: “Ҳар қанча уринсак ҳам уларни фикридан қайтара олмадик. Иккаласи ҳам ўз қарорида қатъий туриб олган”, — деди. Яна бири: “Аввал болта билан кесмоқчи бўлди. Ундай қилманг, ҳеч бўлмаса товуқхона ясанг, отангиздан қолган эсдалик бу ахир, ўтин қилиб юборгандан кўра товуқларга бошпана бўлиб тургани дурустлигини айтганимдан сўнг, улар болта билан кесишдан воз кечиб, мана кўриб турганингиздек, бу ерга келди”, — деди. Карим уста ака-ука томон ўгирилиб: “Тамал раис, Солиҳ раис, илтимос, бундай қилманг, айб бўлади, ахир!” — деди. Улар яна жаҳл отига минди: “Биз сендан насиҳат эшитгани келмадик!” деб, устахонанинг олдида турган болтани олиб қайиққа ураман деб турганида, атрофдагилар уни ушлаб қолди. Чорасиз қолган Карим уста: “Майли, нима бўлса, бўлди”, — дея кесишга рози бўлди.\nМовий рангга бўялган бу чиройли қайиқнинг иккига бўлиниш жараёнини изтироб билан кузатдим. Қайиқ нимталангач, улар икки бўлакни елкаларига ортиб, орқасига қайтди.\n— Яхшиям сен аралашмадинг, бўлмаса сени ҳам дилингни оғритиб қўйишар эди, — деди уста аламли кулимсираб.\n— Бироз аввал уриш-жанжалларни бартараф этишинг керак, деган эдингиз-ку! — дедим ҳайрон қолиб.\n— Булар ўта қайсар одамлар! Қишлоқда бир неча йил яшасанг, ҳамма нарсани билиб оласан. Ёғоч, тошга гап уқтириб бўлмаганидек, уларга ҳам насиҳат қилиш бефойда. Олдин қиз узатиб, кейин эридан ажратадиганлар хилидан булар. Ўттиз йилдан буён тинч яшаб келаётган бола-чақали опа-сингилларини турмушидан ажратиб юборадиганлар ҳам ана шулар. Эшакдек қайсар, тулкидек айёр булар.\nБотаётган қуёшга узоқ термулиб қолдим. Карим уста:\n— Аср вақти бўлди. Устахонани беркитамиз энди. Иккимиз ҳам анча толиқдик, кўнглимиз ранжиди. Қаҳвахонага бориб, биттадан қаҳва ичайлик, — деди.\n— Сенга бугунгига ўхшаш бир воқеани сўзлаб берай, — деди уста. — Илгари ўзим ҳам бунга ишонмас эдим. Бўрттириб юборишган деб юрардим. Бугун эса шахсан амин бўлдим.\n— Майли, гапираверинг. Зора озгина чалғиб, бояги ҳолатни унутсам, — дедим оҳиста.\n— Бир куни бир одамнинг бузоғи арпа емоқчи бўлиб, бошини хумга суқибди. Аммо қорни тўйгач, бошини хумдан чиқара олмабди. Орадан бир оз вақт ўтиб, бузоқ бўғила бошлабди. Эгаси югуриб келиб, қанча ҳаракат қилмасин, ҳеч фойдаси бўлмабди. “Бузоқни қутқара олмаганимга яраша ҳеч бўлмаса хумдан айрилиб қолмай”, — деган хавотир билан бузоқнинг бошини танасидан жудо қилибди. Аммо қарасаки, бузоқнинг боши барибир хумнинг ичида қолган. Қўли билан бузоқнинг бошини чиқаришга ҳарчанд уринмасин, бунинг уддасидан чиқа олмабди. Шундан сўнг хумни синдириб, бузоқнинг бошини олиб, кесилган ўтинларнинг устига қўйибди. Бузоқни жуда ҳам яхши кўрган болалари танасидан жудо этилган каллани, жониворнинг кўзида қотиб қолган ёшни кўриб, чидай олмай уввос солиб йиғлай бошлабди. Йиғи овозини эшитган қўшни югуриб келиб: “Нима бўлди, тинчликми?” — дебди. Ҳам бузоғидан, ҳам хумдан айрилган аламзада одам бўлган воқеани қўшнисига сўзлаб берибди. Қўшниси унга жавобан: “Э хумкалла, сал ақлингни ишлатиб хумни синдирганингда, жайрондек бузоғингдан айрилмаган бўлардинг”, — дебди. Бояги одам: “Нега аввалроқ келиб шу маслаҳатингни бермадинг?” — дея белидаги тўппончасини олиб, қўшнисига ўқталибди. Бу орада атрофдагилар: “Қўшнингдан айрилиб қолма!” — деб қўлидаги тўппончани амаллаб ундан тортиб олибди”.\nМерос қолган қайиқ можаросига Карим устанинг айтиб берган ҳикояси қўшимча бўлди. На кулги, на қичқириққа ўхшаш овоз бўғзимдан отилиб чиқди.Уста сўради:\n— Нима ҳам бўларди, мовий рангга бўялган қайиқнинг иккига бўлинишидан қалбимга кирган ғашлик тарқалмасдан туриб синган хум, жайрон кўзли бузоқнинг калласи кўз олдимда гавдаланди… Ақлдан озишимга оз қолди, — дедим.\nЎша воқеадан кейин мана, орадан роппа-роса ўттиз беш йил ўтди. Лекин қачонки мерос тақсимотига дуч келмайин, ака-ука Тамал ва Солиҳ раисларнинг қайиқни ўртасидан кесиб юборгани, бунинг устига Карим уста айтиб берган хум ҳикояси ёдимга тушаверади…\nЙилнинг энг яхши палласи (эртак)\nКалтак емасдан туролмайман! (ҳажвий ҳикоя)\n← Фанлар академиясининг бир гуруҳ академиклари билан учрашув бўлиб ўтди\nУлгуришим керак… →\nPullar haqida qiziqarli 7 fakt (53 313)


"Пахтакор" "Гарафа"га қарши сариқ либосда ўйнайди / CHAMPIONAT.asia\n04:25Olamsport: Бокс Токио-2020 Олимпиадасида бўладими?, МакГрегор ҳали уруш тугамаганини айтди 0 03:37Расмий хабар: ЖЧ-2022да 48 эмас 32та жамоа қатнашади. Бунга сабаб нима? 22 03:35А Про-лигада 7-тур учрашувлари бўлиб ўтди 1 03:25Спортчилар ижтимоий тармоқларда 8 00:47"Шердор" бош мураббийи: "Ҳакамга инсоф берсин" 11 00:26"Реал" судда ғолиб бўлди 8 00:21ОЧЛ-2019. Гуруҳ босқичида энг яхши кўрсаткични қайд этган футболчилар орасида Кримец, Аъзамов, Абдухолиқов, Машарипов ва бошқалар мавжуд 18 00:14Сане деярли "Бавария"да 11 23:58"Барселона" асосий футболчиси финалда ўйнамаслигини маълум қилди 4 23:40"Локомотив" Россия рекордини ўрнатди 1 23:27Варан: "Погбага "Реал"да жой топамиз" 8 23:12ЛаЛигада истеъфо 2 22:57"Челси"даги мураббийдан ғалати таклиф 11 22:43Моуриньо янги жамоасини танлаб олди 18 22:29"Атлетико" янги мавсум учун либосларини намойиш қилди 3\n"Пахтакор" "Гарафа"га қарши сариқ либосда ўйнайди\n30 янв 2018 08:48\nЖамоалар вакиллари иштирокида бўлиб ўтган йиғилишда учрашув ташкилотчилигига оид турли масалалар муҳокама этилди.\nУнда ўйинда жамоаларнинг қандай рангли либосдан фойдаланишига аниқлик киритилди. "Пахтакор" сариқ либослардан, мезбонлар эса оқ либосларда майдонга тушадиган бўлди. "Пахтакор" дарвозабони қизил рангли либосларда ҳаракат қилади.\nОФК регламентига кўра, асосий вақтда дуранг натижа қайд этилган тақдирда қўшимча икки бўлим белгиланади. Унда ҳам ғолиб аниқланмаса, пенальтилар сериясига мурожаат этилади. Плей-оффда олинган сариқ карточкалар гуруҳ босқичига ўтмайди.\nОЧЛ-2019. Гуруҳ босқичида энг яхши кўрсаткични қайд этган футболчилар орасида Кримец, Аъзамов, Абдухолиқов, Машарипов ва бошқалар мавжуд 18


Ўзбекистон Республикасида вирусли инфекцияларни аниқлаш бўйича кўчма лаборатория иш бошлади\n09 Avgust 10:20 / Published in COVID-19\nБиринчи саййёр ПЦР-синов лабораторияси ишга туширилди\nМамлакатда биринчи мобил лаборатория Ўзбекистон Республикасида иш бошлади, унинг вазифаси экспресс-тест ёрдамида инфекцияларни аниқлашдир.\nКўчма лаборатория ОИВ, гепатит C ва жинсий йул билан юқадиган инфекцияларга тестдан ўтишни осонлаштириш учун мўлжалланган. Яқин келажакда махсус жиҳозланган автобусда жойлашган лаборатория Тошкент ва Тошкент вилояти ҳудудида ишга тушиши режалаштирилган. Келгусида автобус лабораториясининг ассортименти кенгайтирилиши мумкин.\n«Бугунги маросим бир қатор муҳим тиббий тадбирларга старт беради. Бу кўчма лаборатория Ўзбекистон Республикасида қўлланиладиган биринчи шундай комплексдир», деди санитария-эпидемиология фаровонлиги ва соғлиқни сақлаш хизмати бошлиғининг ўринбосари Ботир Қурбонов.\n«Кўчма лаборатория ҳали етиб бориш қийин бўлган жойларда ишлатилиши мумкин, у ҳали ҳам тестдан тўғридан-тўғри ўтмаган одамларни текширади. Бу, албатта, ОИВ, гепатит C ва жинсий йул билан юқадиган инфекцияларни ташхислашда, аҳолига этказишда ёрдам беради. синов ва тиббий хизматларни тез этказиб бериш билан. Кейинчалик бу тажрибани бутун мамлакатга тарқатиш мумкин «, — дейди Республика ОИТСга қарши кураш маркази директори Қахрамон Йулдошев.\nСиновдан ташқари, кўчма лаборатория вазифаларига ОИВ, гепатит C ва жинсий йул билан юқадиган инфекцияларнинг тарқалиш муаммосига эътибор қаратиш, шунингдек, аҳолини профилактика, ташхис ва даволаш чоралари ҳақида ўргатиш киради.\n«Экспресс мобил диагностика ҳозирда дунёнинг кўплаб мамлакатларида амалга оширилмоқда. Бу сизга лабораториямизда ОИВ, гепатит C ва сифилис каби касалликларни тез ва маҳаллий ташхис қўйиш имконини беради. Шуни алоҳида таъкидлайман. Аноним тарзда, тез ва сифатли, юқори даражада. Шундай қилиб, агар керак бўлса, беморларни тез тиббий муассасаларга юбориш мумкин бўлади «, — деди «Чегара билмас шифокорлар» ташкилоти шифокори Дилором Бабахўжаева.\nКўчма лаборатория ҳар қандай иқлим шароитида ишлаши мумкин, бу ҳам тиббиёт ходимлари, ҳам беморлар учун юқори даражадаги қулайлик, шунингдек, тадқиқотларнинг юқори аниқлиги ва санитария-гигиена ва эпидемиология талабларига мувофиқлигини таъминлайди. Кўчма лабораторияларнинг жорий этилиши аҳолининг синовлар ва ўз вақтида тиббий ёрдам билан қамровини кенгайтиради.\nКўчма лаборатория тезкор текшириш учун зарур бўлган тиббий асбоб-ускуналар билан жиҳозланган. Унинг жамоаси шифокор ва ҳамширадан (ёки лаборантдан) иборат бўлади.\nTagged under: ИНФЕКЦИЯ, КАСАЛЛИК, кўчма лаборатория, СИНОВ, ТЕСТ\nСловакия: Бош вазир Россия вакцинасини сотиб олишни талаб қилмоқда\nГермания деярли 21 миллион евролик Ўзбекистон Республикасига COVID-10га қарши тайёргарлик жўнатди


Вазирлик автовокзал ходими фуқарога куч ишлатганига муносабат билдирди | Qalampir.uz\nВазирлик автовокзал ходими фуқарога куч ишлатганига муносабат билдирди\nЖамият\t29 Октябрь 13:59 6167\nИжтимоий тармоқларда Тошкент автовокзалида хавфсизликка жавобгар ходим томонидан фуқарога нисбатан куч ишлатилганлиги тўғрисидаги видео лавҳа тарқалди.\nМазкур ҳолат юзасидан “Ўзавтовокзал сервис” ДУК расмий маълумот берди. Мазкур ҳолат жорий йиннинг 24 октябрь куни содир бўлган.\nҚайд этилишича, ижтимоий тармоқда эълон қилинган ҳолатни тасвирга олган фуқаро Сурхондарё вилояти Термиз шаҳрида истиқомат қилувчи М.А. автовокзал қўриқлаш хизмати ходими ўзига нисбатан куч ишлатилиши билан боғлиқ ҳолат рўй беришдан аввал Тошкент автовокзалининг кутиш залига кириб, бу ерда ўз меҳнат фаолиятини олиб бораётган аёл ходимларни уятли сўзлар билан сўкиб, ҳақоратлаб, жамоат тартибини ва фуқароларнинг осойишталигини бузувчи хатти-ҳаракатларни содир этган.\nЎз навбатида автовокзал қўриқлаш хизмати ходими Н.А. воқеа жойига етиб келиб, жамоат тратибини бузаётган фуқаро М.А.га нисбатан қонуний чора кўришни таъминлаш мақсадида уни ушбу ҳудудда жойлашган милиция таянч пунктига олиб бормоқчи бўлган вақтида ўз хизмат ваколатидан четга чиқиш билан боғлиқ ҳаракатларни содир этган.\n“Ўзавтовокзал сервис” ДУК ушбу воқеа юзасидан ҳуқуқни муҳофаза қилувчи органлар билан ҳамкорликда ҳолат юзасидан ўрганиш ва суриштирув ишларини олиб борган.\nЎрганиш натижаларига кўра фуқаро М.А. Тошкент автовокзали ҳудудида жамоат тартибини ва фуқароларнинг осойишталигини бузувчи хатти-ҳаракатларни спиртли ичимлик таъсири остида содир этгани маълум бўлди. Шунингдек, автовокзал қўриқлаш хизмати ходими Н.А. ўз хизмат ваколатидан четга чиқиш билан боғлиқ ҳаракатларни содир этганлиги аниқланган.\nУшбу ҳолат юзасидан фуқаро М.А. ва автовокзал ходими Н.А.га нисбатан Маъмурий жавобгарлик тўғрисидаги кодекснинг 183 – моддаси “майда безорилик” бўйича маъмурий иш очилган.\nКелгусида бу каби ҳолатлар такрорланмаслигини олдини олиш мақсадида Тошкент автовокзали маъмурияти барча ходимларни қатъий огохлантириб, йўловчиларга хушмуомала бўлишлари, одоб-ахлоқ қоидаларига қатъий риоя этишлари юзасидан тушунтириш ишлари олиб борилган.\n06 Декабрь 13:01 67031\n06 Декабрь 19:56 42225\n05 Декабрь 18:58 31577\n04 Декабрь 11:13 31516\n04 Декабрь 11:38 30887


Оммабоп смартфонлар топ ўнталиги (24-ҳафта) - Terabayt.Uz\n24-ҳафтадаги рейтингда иккита ҳали тақдим этилмаган смартфон пайдо бўлди. Poco компаниясининг F4 ва X4 GT смартфонларининг тақдимот санаси ва техник кўрсаткичлари аллақачон оммага маълум бўлган. Ўз навбатида икки қурилмага қизиқиш ҳам ошган.\nРейтингда ҳамон Galaxy S22 Ultra етакчилик қилмоқда. Шу ҳафтада тақдим этиладиган Poco F4 модели иккинчи ўринга жойлашган бўлса, кучли учликка Redmi Note 11 якун ясаб берди.\nТўртинчи поғона Galaxy A53 моделига насиб этди, ундан кейинги ўринга Poco X4 GT жойлашди.\niPhone 13 Pro Max рейтингда бир поғона пастлаб олтинчи ўринга тушди. Galaxy A13 ва A73 моделлари мос равишда еттинчи ҳамда саккизинчи ўринларни банд этишди. Ўтган ҳафтада ҳам икки қурилма айни шу ўринларда эди.\nЭски iPhone XR модели мана учинчи ҳафтадирки рейтингга киришга муваффақ бўлмоқда. Ҳозирда смартфон тўққизинчи поғонада. Рейтингни Redmi Note 11T Pro модели якунлаб берди.\nУшбу ҳафтада топ ўнталикни realme Neo 3T ва iPhone X смартфонлари тарк этди.\nҲозирги рейтинги: 1/Ўтган ҳафтадаги: 1\nҲозирги рейтинги: 2/Ўтган ҳафтадаги рейтинги: рейтингга кирмаган\nҲозирги рейтинги: 3/Ўтган ҳафтадаги: 2\nҲозирги рейтинги: 4/Ўтган ҳафтадаги: 3\nҲозирги рейтинги: 6/Ўтган ҳафтадаги: 5\nҲозирги рейтинги: 7/Ўтган ҳафтадаги: 7\nҲозирги рейтинги: 8/Ўтган ҳафтадаги: 8\nҲозирги рейтинги: 9/Ўтган ҳафтадаги: 9\nҲозирги рейтинги: 10/Ўтган ҳафтадаги: 4\nЎҚИНГ: Оммабоп смартфонлар топ ўнталиги (23 ҳафта)


“Трастбанк” хусусий акциядорлик банки акциядорларининг навбатдан ташқари умумий йиғилиши бўлиб ўтишини маълум қилади. - «Трастбанк» ХАБ\nЯнгиланган сана: 5 Сентябр 2019, 17:46\nТошкент шаҳри, Навоий кўчаси, 7-уй манзилида жойлашган “Трастбанк” хусусий акциядорлик банки акциядорларининг навбатдан ташқари умумий йиғилиши бўлиб ўтишини маълум қилади.\n2019 йил 27 сентябрь соат 15:00 да.\n1. Дивидендлар тўлаш:\n- Ўтган йилларнинг тақсимланмаган фойдаси ҳисобидан;\n- 2019 йил биринчи ярим йил якунлари бўйича.\n2. Умумий заҳира фондини шакллантириш учун 2019 йил биринчи ярим йил якунлари бўйича олинган фойданинг бир қисмини тақсимлаш тўғрисида (МҲХС бўйича фойда, зарар ва бошқа умумий даромадлар тўғрисидаги умумий ҳисоботга мувофиқ).\n«Трастбанк» ХАБ акциядорлар навбатдан ташқари умумий йиғилиши\n2019 йилнинг 27 сентябрь куни Тошкент шаҳри, Навоий кўчаси, 7-уй, «Трастбанк» ХАБ биносининг 1 қаватида ўтказилади.\nРўйхатга олиш соат 14:00да бошланади, мажлис бошланиш вақти соат 15:00 да.\nАкциядорларнинг навбатдан ташқари умумий йиғилиши ўтказилиши тўғрисида хабар юбориш учун акциядорлар реестри шакллантириладиган сана - 2019 йил 4 сентябрь.\n«Трастбанк» ХАБ акциядорларининг навбатдан ташқари умумий йиғилишида\n2019 йил 23 сентябрь ҳолатига шакллантирилган «Трастбанк» ХАБ акциядорларининг реестрида қайд этилган акциядорлар иштирок этиш ҳуқуқига эга бўлади.\nБанк акциядорлари, навбатдан ташқари умумий йиғилишга тақдим этилиши лозим бўлган ҳужжатлар билан қуйидаги манзилда танишишлари мумкин: Тошкент шаҳри, Навоий кўчаси, 7-уй.\nБанк акциядорлари ўзи билан паспорт, акциядорлар вакиллари эса паспорт ва Банк акциядорларининг навбатдан ташқари умумий йиғилишида қатнашиш ҳуқуқини берувчи амалдаги қонунчиликда белгиланган тартибда расмийлаштирилган ишончнома билан қатнашишлари талаб этилади.\nМанба: Банк Ахборот хизмати / Кўришлар: 240\nЎзбекча: “Trastbank” xususiy aksiyadorlik banki aksiyadorlarining navbatdan tashqari umumiy yig‘ilishi bo‘lib o‘tishini ma’lum qiladi.


Шифокорларнинг ойлиги оширилиши мумкин — Фарғона шифокори\nДунё халқларининг ҳаётида коронавирус сабаб катта ўзгаришлар рўй берди. Бу синов даврини инсоният учун ҳақиқий қадриятлар моҳиятига етиш даври деб атасак ҳам бўлади.\nЖон ширинлигидан ҳар куни қучоқлашиб кўришиб юрганлар ҳам бир-бирови билан қўл бериб сўрашмай қўйди. Ноинсоф тоифадагилар бу кунларда нархларни сунъий ошириш эвазига фойдани кўзлаб ҳаракат қилмоқда. Ваҳимачи тоифадагилар овқат ғамлаш тадоригига тушиб қолишган.\nБугун бутун танамиз қулоққа айланиб, вирусдан қандай сақланамиз, оила аъзоларимизни қандай асраймиз, бу борада шифокор нима дейди экан деб турибмиз.\nҲа, адашмадингиз, кечаги кунгача ўша биз менсимаган, одамлар қўлида калтак еб бўлса-да, ўз касбини бажарган, штат бирликлари молия органлари томонидан аёвсиз қисқартирилган, “форма” кийганлар ойлик маоши бир неча баробар оширилганда ҳам ўзининг камтаргина ойлигига қаноат қилиб келган ўша шифокорга кунимиз қолди.\nҚадимдан нега шифокор обрўси баланд бўлган деган саволни ўйлаб кўрганмисиз?\nРасулуллоҳ соллаллоҳу алайҳи васаллам одамларни даволанишга тарғиб қилиб, шундай марҳамат қилгандилар: “Даволанинглар, Аллоҳ бир дардни яратган бўлса, унинг давосини ҳам яратган. Фақат бир дарднинг давоси йўқ, у – қариликдир” (Абу Довуд, Термизий ривояти).\nЎзбекистон Президенти Шавкат Мирзиёевнинг Олий Мажлисга қилган Мурожаатномасида соғлиқни сақлаш тизимини ривожлантириш, тиббий хизмат сифатини оширишга алоҳида эътибор қаратилди. “Шифокорнинг жамиятдаги ўрни ва мақомини кучайтириш, халқимиз ўртасида уларга нисбатан ҳурматни ошириш, ушбу касб эгалари учун муносиб меҳнат шароитини яратиш ва даромадини кўпайтириш бўйича амалий чора-тадбирлар кўришимиз даркор”, — дея таъкидланади. Айниқса, гематология, вирусология, иммунология соҳалари, дори-дармон ва тиббиёт техникаси учун маблағларни кўпайтириш зарурлиги айтилган.\nБугун молия органлари, жойлардаги ҳокимлар ва барча мутасаддиларнинг тиббиёт ходимлари олдида уяладиган кун бўлмоқда. Тиббиёт соҳасида штатларнинг қисқариб кетиши кимга керак бўлган эди? Сайлов округларининг қайсинисига борсангиз, бизга тиббий хизматни яхшилаб беринг, бизга тиббиёт пункти очиб беринг, бизга шифокор етишмаяпти деган мурожаатлар қилишади. Афсуски, уларнинг бу каби гапларини шу пайтгача ҳеч ким эшитишни ҳоҳламади.\nКоронавирус тарқалишининг олдини олиш бўйича ҳукумат томонидан олиб борилаётган ишларни тўлиқ қўллаб-қувватлаймиз. Халқимиз ҳам бу чораларни тўғри тушуниб қабул қилмоқда. Олий Мажлис Қонунчилик палатаси депутатларининг аксарият қисми ўз сайлов округларига бирламчи тиббиёт муассасаларига амалий ёрдам бериш учун чиқиб кетишди. Тиббиёт ходимларини нималар қийнаяпти, эпидемия тарқалмаслиги учун 24 соат ишлаши керак бўлаётган тиббиёт ходимлари учун шароитлар тайёрми, биноларнинг аҳволи қандай, дори-дармон воситалари, тиббиёт анжомлари шайми, бюджетдан ажратилган пуллар ўз ўрнига сарф бўлганми, буларни ўрганиш ва жойига қўйиш учун бугун парламент ва депутатлик назорати жуда муҳим.\nБугун мамлакатимиздаги вазиятни ҳисобга олиб, ўз ҳаётини хавф остига қўйиб эл хизматида бўлаётган шифокор меҳнатини қадрлаш бўйича зудлик билан аниқ тадбирлар амалга оширилиши керак.\nЖумладан, тиббиёт ходимлари меҳнатига ҳақ тўлаш ва уларни моддий рағбатлантиришнинг амалдаги тизими танқидий тартибда қайта кўриб чиқилиши лозим. Бунда асосий эътибор тиббиёт ходимининг меҳнатига ҳақ тўлаш миқдори бажарилаётган ишларнинг мураккаблиги ва юкланмаси даражасига ҳамда кўрсатилаётган тиббий ёрдам сифатига боғлиқ ҳолда бўлишига қаратилиб, ойлик тўловлар миқдори сезиларли даражада оширилиши лозим.\nЮқумли касалликлар билан боғлиқ бўлимларда фаолият олиб борадиган врачлар, ўрта ва кичик тиббиёт ходимлари, беморларга хизмат кўрсатувчи барча касблардаги ходимлар учун янаям алоҳида шартларда ойлик маошлари оширилиши бугунги кун талабидир.\nАхир бугун УАШ ходими, патронажлар, лаборатория ходимларига эҳтиёжимиз жуда катта бўлиб турибди-ку. Халқимиз саломатлиги йўлида фидойилик қилаётган инсонлар ҳам катта маош олса, аҳоли саломатлигини сақлаш учун бюджетдан пул сарф бўлса, нима бўпти?\n“Адолат” СДП фракцияси ўз сайловолди дастурида соғлиқни сақлаш тизимида ислоҳотлар қилиш ва шифокор мақомини оширишга катта ўрин ажратган эди. Бугун ана шу мақсадлар ҳамда мамлакатимиз Президентининг Олий Мажлисга Мурожаатномасида белгиланган вазифалардан келиб чиқиб, шунингдек, ҳаёт тақозо этаётган вазиятни ҳисобга олиб, мамлакатимизда шифокор баланд мақомга эга бўлиши, соғлиқни сақлаш тизими аҳолига муносиб хизмат кўрсатиши учун, бу соҳа ходимларига республика, вилоят, шаҳар-туман даражасида барча шароитлар тенг яратилиши, соҳадаги барча ходимларнинг ойлик маошлари оширилиши зарур деб ҳисоблаймиз.\nЎйлаймизки, ҳукумат бу таклифларни албатта ижобий кўриб чиқади.\nАлбатта, фақатгина ойлик маошларни ошириш билан муаммо ўз ечимини топиб қолмайди. Бугун шифокорларимизни сиз ва биз, жамиятимиз маънавий қўллаб-қувватлаши ҳам муҳим бўлиб, тиббиёт ходимларининг ижтимоий ҳимоясини кучайтириш, касб даражаси ва малакасини узлуксиз ошириб боришлари учун рағбатлантирувчи тизимни янада такомиллаштириш ҳам олдимизда турган асосий вазифалардир.\nОлий Мажлис Қонунчилик палатасидаги “Адолат” СДП фракцияси аъзолари\n← Болалар коронавируснинг яширин ташувчиси бўлиши мумкин(ми)?\nКоронавирус иссиқ ҳавода ўладими? →\n19.06.2018 fsh.uz 1 908


Қирғизистон президентлигига Феликс Қуловнинг номзоди кўрсатилди.\n19 апрел 2021, Тошкент вақти: 20:43\nҚуловнинг номзодини унинг етакчилигидаги «Ор-Номус» партияси кўрсатди.\nПартиянинг Бишкекда бўлган ӄурилтойида Қулов бундай деди:\n- Инӄилобни янги хонни ӄўйиш учун ӄилмадик. Беш – ўн йил кутдик, яхши бўлмади.Қулов бўладими,бошӄасими – тузум ўзгармас экан – ҳеч нарса ўзгармайди. Инӄилоб ӄилишдан маӄсад тузумни ўзгартириш эдими, эндиликда гап тузумни ўзгартириш ҳаӄида кетаяпти.\nШу кунгача Қирғизистон президентлигига 12 кишининг номзоди кўрсатилди.Сайлов 10 июль куни бўлади.


9 ой аввал 2110 siyrat.uz\n«Нурул яқин фи сийрати саййидил мурсалин» асари муаллифи шайх Хузарий номи билан танилган Муҳаммад ибн Афифий Божурий ҳижрий 1289 (милодий 1872) йили Мисрда таваллуд топган. Болалик чоғларида Қоҳирадаги «Дорул улум» мактабида ўқиган. Кейин «Азҳар» Ислом унверситетига ўқишга кирган. У ердан имтиҳон орқали танланган аъло баҳоли ўқувчилар қатори Қоҳира дорулфунунига ўқишга кириб, таълимини давом эттирган. Ўқишни аъло даражада тамомлаганидан сўнг Суданга бориб шаръий маҳкамада ишлаган. Мисрда «Маҳкамаи шаръия» институти таъсис этилганидан кейин бу ерда дарс беришга таклиф қилинган ва бу институт мудирлигига тайинланган. Қўшимча равишда Мисрнинг «Азҳар» унверситетида маърузалар ўқиган. У Ислом дини илмлари, айниқса, Ислом тарихи устида чуқур тадқиқотлар олиб борган. Китоблари: «Нурул яқин фи сийрати саййидил мурсалин» «Итмомул вафо фи сийратил хулафо» «Муҳозарот фи тарихил умамил Исломия» (икки жуз) «Тариху ташриъил Ислом» «Дурусун тарихия» «Усулул фиқҳ» «Ал-Ғаззолий, таъолимуҳу ва асолибуҳу» «Таҳзийбул ағоний» ва бошқалар. Шайх Муҳаммад Хузарий ҳижрий 1345 (мелодий 1927) йили Қоҳирада вафот этган.


Муваққат ҳукумат аъзолари ўшликлар билан учрашди\n18 октябр 2021, Тошкент вақти: 13:11\nМуваққат ҳукумат раисаси Роза Ўтунбаева ўшликлар билан учрашув чоғида бундан буён масъул лавозимларга, миллатидан қатъий назар, малакали кадрлар қўйилиши ҳақида ваъда берди.\n7 апрел куни Бишкекда бўлиб ўтган воқеаларда ҳалок бўлган 85 кишининг вафотига 40 кун тўлиши муносабати билан намойишчиларни ўққа тутган мерганлар телевидиние орқали намойиш этилади. Бу борада 11 май куни ўшликлар билан учрашган муваққат ҳукумат аъзолари маълум қилдилар.\nЎш вилоят давлат маъмурияти биносида бўлиб ўтган учрашувда муваққат ҳукумат аъзоси Азимбек Бекназаров сўзга чиқиб, муваққат ҳукуматнинг бугунги кунда олиб бораётган ишлари тўғрисида гапирар экан, айрим қирғизистонликлар томонидан экc-президент Қурмонбек Бакиев ва унинг яқинлари қўлга олинмагани борасида айтилаётган таъналар у қадар асосли эмаслигини айтди:\n- Одамларни отган снайперларнинг 8 нафари қўлга олинди. Бугун телевидиние орқали кўрасизлар. Тергов манфаати учун уларнинг номларини ҳозиргача ошкор қилганимиз йўқ. Эртага вафот этганларга қирқ кун тўлиши муносабати билан “шунча одам қўлга олинди” деб, фамилияларини айтиб, намойишчиларни отган одамлар кўрсатилади. Уларга кимлар буйруқ бергани барчаси маълум. Ўзлари (снайперлар назарда тутилмоқда – таҳр.) айтиб беришаяпти. Кўпчилик қондан қўрқдими – ўз ихтиёрлари билан келаяпти, деди Азимбек Бекназаров муваққат ҳукумат вакилларининг 11 май куни ўшликлар билан учрашув чоғида.\nУчрашувда шу йилнинг 27 июнига белгиланган янги конституция лойиҳаси юзасидан ўтказилажак референдумда фаол иштирок этиш, турли провакацияларга берилмаслик, кадрлар масаласи, Қирғизистон экс-президентини мамлакатга қайтариш ва жавобгарликка тортиш каби бир қатор масалалар тўғрисида сўз борди.\nҚирғизистон муваққат ҳукумати раисаси Рўза Ўтунбаева кўплаб чет давлатлар раҳбарлари Қирғизистон муваққат ҳукуматини қўллаётганини, уларнинг мамлакат оёққа туриши учун ҳар қандай ёрдам беришга ваъда тайёр эканини билдираётганларини айтди.\n- Биз ҳам Қирғизистонни обрўли ўлка бўлишига ҳаракат қилаяпмиз ва бу тез орада амалга ошадиган иш, деб ишонамиз. Биз - қирғиз бўладими, ўзбек бўладими - барча кадрларни тенг қўллаймиз. Уларни билимига яраша лавозимларга тайинлаймиз. Бунга ҳеч қандай шубҳа қилманглар, деди Рўза Ўтунбаева.\nМуваққат ҳукумат раисаси мамлакат экс-президенти Қурмонбек Бакиевни Қирғизистонга экстрадиция қилиш ва уни жавобгарчиликка тортиш бўйича ҳам бир қатор ишлар амалга оширилаётганини қайд этди.\nУчрашув чоғида мажлис иштирокчилари томонидан муваққат ҳукумат фаолияти бўйича танқидий фикрлар ҳам айтилди. Жумладан, айрим иштирокчилар ҳокимиятдан четлатилган президент Қурмонбек Бакиев даврида ҳамда ҳозирда Ўш вилоят ва шаҳар раҳбариятида ишлаётган айрим амалдорларнинг ўз лавозимида қолганига норозилик билдиришди:\n- Биз мухолифатчилар Бакиевнинг тиш-тирноғигача қуролланган, порахўр гуруҳлари билан курашиб юриб, Қушбақ Тезекбаевга ўхшаган одамларни Ўш вилоятининг биринчи вице-губернатори бўлишини истаган эмасмиз, Ўзганда Улуғбек Ўрмонов каби ақжўлчилар (Қурмонбек Бакиев бошчилик қилган “Ақ жўл” партияси аъзолари назарда тутилмоқда – таҳр.) одамларни бошини айлантириши учун курашган эмасмиз, биз Қорасув туманида Байиш Юсупов деган аввал Ақаевнинг “Олға Қирғизистон” партияси байроғини кўтарган кейин, Бакиев тарафдори бўлиб “Ақ жўл” партияси байроғини кўтарган, бугунги кунда муваққат ҳукумат тарафдори бўлган ҳокимлар ўз лавозимида қолсин, деб курашмаганмиз. Биз жанубда Наримон Тюлеев (Бакиев даврида Бишкек шаҳар мэри бўлиб ишлаган – таҳр.) каби одамлар бемалол юрсин, деб курашган эмасмиз. Мелис Мирзақматовни (Ўш шаҳар мэри – таҳр.) жуда ҳурмат қиламан. Бироқ Бакиев сингари бандит одамнинг ёнида юрган киши бугун Ўтунбаевани олдида ўтирганидан ҳайратдаман. Мелис Мирзақматовнинг ҳокимиятда ўтиришга маънавий ҳаққи йўқ, деди учрашув иштирокчиларидан бири Абдиқайим Қангелдиев.\nУчрашувда муваққат ҳукумат аъзолари қирғизистонликларнинг энг катта муаммоларидан бири бўлиб қолаётган қўшни мамлакатлар билан чегаралар очилиши масаласини ҳам тилга олишди. Рўза Ўтунбаеванинг айтишича, ҳозирда қўшни Ўзбекистон ва Қозоғистон расмийлари билан чегараларни тез орада очиш борасида ишлар олиб борилмоқда.